Uhapšeni članovi porodice Luke Bojovića - KRIK\nUhapšeni članovi porodice Luke Bojovića\nObjavio/la KRIK.rs 27 jula, 2017\nAnđelka i Matija Bojović, majka i brat od strica poznatog kriminalca Luke Bojovića, uhapšeni su sinoć u Nikšiću zbog sumnje da su pripremali ubistvo Ratka Koljenšića. Koljenšić je optužen da je učestvovao u ubistvu Nikole Bojovića.\nBojovići su uhapšeni u automobilu u blizini Koljenšićeve kuće u nikšićkom naselju Straševina. Prema pisanju medija, u kolima je pronađen foto-aparat sa fotografijama kuće u kojoj stanuje Koljenšić.\nPrilikom pretresa kuće Matije Bojovića u Nikšiću, policija je pronašla 20 metaka, kutiju od ručne bombe i dve radio veze.\nKoljenšić je za „Vijesti“ rekao da ne želi da daje izjave povodom hapšenja članova porodice Bojović.\nKoljenšić je optužen da je sa Slobodanom Šaranovićem učestvovao u pripremi ubistva Nikole Bojovića u Beogradu 2013. godine.\nKako je utvrdilo Tužilaštvo za organizovani kriminala, Šaranović je ubistvo Nikole Bojovića naručio „iz koristoljublja i bezobzirne osvete“, želeći da se osveti za ubistvo brata Branislava ubijenog u oktobru 2009.\nŠaranović je sumnjao da iza ubistva stoji Luka Bojović. Bojović je u decembru 2015. u Srbiji pravosnažno oslobođen optužbi da je učestvovao u nekoliko ubistava, ali je u Španiji osuđen na 18 godina zatvora zbog organizovanja kriminalne grupe i drugih krivičnih dela.\nZa ovo ubistvo paralelno se vode postupci u Srbiji i Crnoj Gori, pa su Šaranović i Koljenšić od jula 2013. godine do decembra prošle godine bili u pritvoru u Podgorici.\nNekoliko meseci nakon izlaska na slobodu, u martu ove godine, Šaranović je ubijen ispred svoje kuće u Budvi. Koljenšić je od tada pod policijskim nadzorom zbog sumnje da mu preti opasnost.\nU optužnici je opisana Koljenšićeva uloga u ubistvu. On je Sašu Cvetanovića, koji je optužen kao direktni izvršilac ubistva, ilegalno doveo iz Budve u Beograd i iznajmio stan u kome su boravili čekajući pogodnu priliku da izvrše likvidaciju, piše u optužnici.\nKoljenšić je bio zadužen i za iznajmljivanje automobila od rent-a-car agencije, kao i za nabavku pištolja i municije.\nKoljenšić i Cvetanović nekoliko dana su pratili Bojovića, pa su na dan ubistva, rano ujutru došli u ulicu Carice Milice kuda je Bojović često prolazio.\nNa snimcima se vidi kako je muškarac, za koga je sudski veštak posvedočila da je Koljenšić, pokretima desne ruke pokazao Cvetanoviću gde da se sakrije i čeka Bojovića.\nNakon ubistva, nekoliko dana su se skrivali, a potom je Koljenšić obezbedio njihov ilegalni povratak u Crnu Goru gde ih je sačekao Šaranović sa obećanim novcem. Koljenšić i Cvetanović dobili su po 30.000 evra za ubistvo Nikole Bojovića, navodi se u optužnici.\nPriču o Šaranovićevom klanu pročitajte ovde.\nMarija Nikolić (foto: KRIK arhiva)\nPolicajka bliska kavačkom klanu ponovo osuđena na kaznu ispod zakonskog minimuma\nVođa škaljarskog klana osumnjičen za podstrekavanje na ubistva suparnika\nFoto: Policija Crne Gore\nU Crnoj Gori zaplenjeno više od tone kokaina


LEGENDA! IGRAO ZA REPREZENTACIJU U DVA SPORTA U ISTOJ GODINI: Ovaj momak je car - može rukomet, a može i fudbal! | Fudbal\nLEGENDA! IGRAO ZA REPREZENTACIJU U DVA SPORTA U ISTOJ GODINI: Ovaj momak je car - može rukomet, a može i fudbal! | Mondo Portal\n18. april, 04:33\nLEGENDA! IGRAO ZA REPREZENTACIJU U DVA SPORTA U ISTOJ GODINI: Ovaj momak je car - može rukomet, a može i fudbal! 0 Podeli Podeli na facebook Podeli na twitter Podeli na viber Pošalji na mail\nAutor Nebojša Marković 13.02.2021. / 14:01\nFilmska godina je za njima.\nKakav car - Hilmar Leon Jakobsen je u 2020. godini uradio nešto što bi svi drugi sportisti mogli samo da zamisle.\nOn je u istoj godini nastupio i za fudbalsku i za rukometnu reprezentaciju svoje zemlje!\nJakobsen je postao poseban u svetu sporta prethodne godine, pošto je 23-godišnjak imao pravu godinu kao sa filma iza sebe.\nOn je uvek želeo da bude fudbaler, ali je zbog operacije kuka morao da zaigra rukomet, pa je tako uspeo da u jednoj godini obuče dres Farskih Ostrva u oba sporta!\n"Rekli su mi da je igranje rukometa bolje za moje zdravlje. To je bilo izuzetno razočaravajuće za mene", kazao je Jakobsen.\nRazočarenje je bilo razumljivo jer je Jakobsen bio veliki talenat u svojoj zemlji. Sa samo 16 godina debitovao je za prvi tim HB-a iz Toršavna.\nIako je veome voleo fudbal, morao je da posluša savete ljudi koji su mu govorili da se okrene rukometu.\nU tom sportu je takođe pokazao talenat pa je zaigrao za U-20 rukometnu reprezentaciju Farskih Otoka, a kasnije i za seniorsku reprezentaciju. Nastupio je za rukometnu reprezentaciju pa ga ja koronavirus vratio fudbalu\n"Osvojio sam tri titule prvaka i dva kupa s klubom H71. Fokusirao sam se samo na rukomet i nisam se usuđivao da razmišljam o fudbalu."\nIpak, kada se dogodio korona virus, vratio se fudbal jer je sa rukometom u toj državi sve stalo. Počeo je ponovo da igra za HB, ali ovoga puta kao napadač i postigao je 12 golova uz pet asistencija na putu ka tituli prvaka Farskih Ostrva.\nZa fudbalsku reprezentaciju Farskih Otoka debitovao je 11. novembra 2020. godine u porazu od Litvanije (2:1), a kasnije je ulazio s klupe i skupio 16 minuta u remijima protiv Letonije (1:1) i Malte (1:1) u Ligi nacija.\n"Ovo je bila godina mog života. Odjednom sam ponovo fudbaler, osvajam titule i predstavljam svoju zemlju u najdražem sportu. Od sada sam posvećen samo fudbalu", rekao je Jakobsen.\nfudbaler farska ostrva rukomet


Starlock setovi sa najboljim priborom za brušenje, 6 komada - Bosch Professional\nStarlock set sa najboljim priborom za brušenje, 6 komada\nStarlock set sa najboljim priborom za brušenje od 6 komada omogućava brušenje drveta i uklanjanje maltera\nSadrži listove testere za grubo i brzo brušenje za izuzetno dug radni vek\nStarlock set sa najboljim priborom za brušenje od 6 komada omogućava brušenje drveta i uklanjanje maltera. Komplet sadrži listove testere za grubo i brzo brušenje za izuzetno dug radni vek. Idealan je za brušenje debelih slojeva farbe i drveta oštećenog izlaganjem vremenskim prilikama, kao i za glodanje i brušenje drveta, gipsa, plastičnih kompozita i epoksidnih materijala. Svi proizvodi su pogodni za upotrebu sa Starlock, Starlock Plus, Starlock Max ili OIS višenamenskim alatima.\nCarbide-RIFF list testere za uranjajuće rezove AVZ 32 RT4 (1 komad) / Brusna ploča AVZ 93 G (1x) / Brusna ploča AVZ 90 RT6 (1 komad) / Brusni list F460 granulacija 60 (1 komad) / Brusni list F460 granulacija 120 (1 komad) / Brusni list F460 granulacija 240 (1 komad) 6 Kom.\nStarlock Best of Sanding set, 6-delni


bolnica | Web-Tribune.com - Part 2\nHome / Tag Archives: bolnica (page 2)\nKAKO JE OVO UOPŠTE MOGUĆE: Kamera u BOLNICI snimila nešto ŠOKANTNO! (VIDEO)\nJezivi video snimak prikazuje bolnički ležaj na točkovima koji odjednom počinje sam da se pomeraja napred-nazad, sve dok se u jednom trenutku ne prevrnu. Ako se pogleda drveće sa desne strane, videćete da nije reč o vetru, budući da lišće miruje. Pogledajte pa proceninte sami da li je u pitanju …\n22. aprila 2017.\tAKTUELNO 0\nVojno-zdravstvene ustanove primiće 130 vojnika po ugovoru medicinskih sestara i tehničara, a najviše njih biće zaposleno u Vojnomedicinskoj akademiji, kaže zastupnik načelnik te ustanove prof. dr Miroslav Vukosavljević. Zainteresovane medicinske sestre i tehničari za rad u vojnom zdravstvu treba da se prijave za dobrovoljno služenje vojnog roka regionalnim vojnim centrima, …\nPREŽIVEO HOROR U AUSTRIJI: Ljuban zaražen SMRTONOSNOM BAKTERIJOM NA INTENZIVNOJ u bolnici u Gracu!\nU bolnicama u Gracu, Lincu, i Leobenu tri pacijenta su zaražena smrtonosna bakterija „pseudonomas aeruginosa“. Pacijent iz Linca, inače plućni bolesnik preminuo od posledica zaraze ovom opasnom bakterijom, dok je Jozefu Z. (60) zbog infekcije amputirana noga, Ljubana Bosančića (65) lekari su bukvalno otpisali, ali je uspeo da se izbori …\nNESVAKIDAŠNjI DOGAĐAJ U SELU KOD LOZNICE: Zbog komšinice umalo sahranio živog oca!\nGoran Đurić, iz sela Korenite, otišao je prekjuče na Odeljenje neurologije Opšte bolnice u Loznici da preuzme dokumentaciju o „umrlom ocu“, a u bolničkoj sobi sačekao ga je njegov Dobrivoje (74) živ i raspoložen. Medicinsko osoblje je, u najmanju ruku, bilo iznenađeno šta od njih traži, i nije …\nDivljao na putu, preticao sa 160 km/h i prenosio sve uživo na Fejsbuku, a onda je naleteo na kamion i završio u bolnici! (VIDEO)\nNebrojeno puta se pokazalo koliko je opasno koristiti mobilni telefon tokom vožnje, ali slučaj mladića koji je svoje divljanje po autoputu uživo prenosio na Fejsbuku se ipak izdvaja od ostalih. Onasi Olio-Rohas je izgubio kontrolu nad vozilom na autoputu broj 6 u mestu Providens i naleteo na kamion i betonsku …


Zakon o bezbednosti saobraćaja na putevima sa kaznama i kaznenim poenima : Svetozar Kostić\nOva monografska publikacija predstavlja ne samo proizvod višegodišnjeg rada priznatog stručnjaka iz oblasti bezbednosti saobraćaja na zakonskoj regulativi i normativnom uređenju saobraćajnih normi i pravila, već i veliki doprinos na sistematizaciji i opreacionalizaciji mera i akcija za unapređenje te iste bezbednosti.\nPriređujući ovaj svojevrstan Komentar zakona o bezbednosti saobraćaja na putevima namera autora je bila da omogući makismalno opereativan uvid u sve odredbe ovog zakona, a naročito u novine koje je on doneo. Posebna pažn\nja je posvećena kaznenoj politici koja ne samo da je znatno oštrija, već predviđa više oblika sankcionisanja vozača, kao i drugih učesnika u saobraćaju. Zakonodavac je novom koncepcijom kaznenih odredbi predvideo čitav niz sankcija kojim bi trebalo da se obezbedi veće poštovanje saobraćajnih propisa.\nOstali naslovi koji sadrže ključne reči: Drumski saobraćaj , Bezbednost , Saobraćajno pravo\n2012; Broširani povez; ćirilica; 20 cm; 203 str.; 978-86-7473-558-9;\nSvetozar Kostić (autor)\nIzdavač: Stylos art; 2012; Broširani povez; ćirilica; 20 cm; 203 str.; 978-86-7473-558-9;


Denimite: zeleni materijal od teksasa - Gradjevinarstvo.rs\n03.12.2013. | Gizmag\nKompozitni materijali su dobili veliki podsticaj u snazi kada su vlakna deo recepture samog materijala. Primeri uključuju kompozite napravljene od plastike, drvne celuloze, i lanenog vlakna. Dizajnerski tim Džen Karlson i Džoš Šir su ovaj koncept odveli na fanki novi nivo, korišćenjem iscekanih starih farmerki kako bi stvorili denim vlakno poznato kao Denimite.\nPored recikliranih farmerki, Denimite se takođe sastoji od termoset smole koja ne sadrži isparljiva organska jedinjenja. Kontrolisanjem pritiska na kojima se ova dva ključna sastojka kombinuju, gustina, a time i snaga od bilo koje stavke može biti nameštena.\nMaterijal je navodno lagan, vodootporan, i zbog nasumičnog karaktera raspodele teksas vlakana, pokazuje mehaničku snagu u svim pravcima. Pored toga, sirovine od koje se pravi su relativno jeftine i izdašne, a kao šlag na toru, on ima taj teksas izgled.\nTrenutno se Denimite proizvodi u ravnim tablama do jednog inča debljine (2,54cm), koje se naknadno mogu seći, brusiti i polirati koristeći normalne alate za drvo. On bi navodno takođe mogao biti presovan.\nPostoji veliki broj potencijalnih primena ovog materijala, mada Karlson i Šir veruju da bi on naročito mogao biti pogodan za stvari kao što su kuhinjski elementi, dekorativni paneli, nameštaj, automobilski delovi i za robu široke potrošnje.


Upoznajte Vaše dete: Blizanac\nOd trenutka kad progovori Vaše dete Blizanac najverovatnije neće prestajati da priča i da postavlja pitanja. Visoke intiligencije i radoznalog uma ono kao da nikad ne može da se zadrži na jednom mestu i jednoj aktivnosti. Uostalom svet je tako raznolik zar ne.\n2015-08-28 Autor: Marina Todorović komentara 0\nGlavne osobine deteta rođenog u znaku Blizanca je radoznalost i znatiželja. Iako je ovakva znatiželja zapravo hvale vredna i treba je zadovoljavati koliko god je to moguće, s druge strane nedostajaće joj kvalitet udubljivanja u predmet. Znati od svega po malo je u redu, posebno u mladosti kada nam upravo širina znanja pomaže da se snađemo u svetu i opredelimo za budućnost.\nMeđutim ako mali Blizanac na vreme ne nauči da se skoncentriše na ono što je bitno (recimo na odabranu školu ili kasnije poziv) može se desiti da zauvek ostane pomalo svaštar. Eh..a da li je to zaista tako strašno? U našem tehnološkom svetu uskih specijalizacija biti svaštar deluje gotovo kao svetogrđe međutim u nekom drugom vremenu Vaš mali Blizanac bi bio genijalni zametak renesansnog čoveka.\nSlika mirnog deteta koje se udubljuje u jednu knjigu je prilično zastareo koncept učenja za malog Blizanca pa zato umesto da se uzaludno trudite da ga naučite da se ''udubljuje'' naučite ga da istražuje. Ako recimo treba da nauči neku lekciju iz geografije ohrabrite ga (a za to vam neće biti potrebno mnogo) da koristi i enciklopedije, internet, dobre putopise na TV-u i slično. Vaše dete zapravo voli da uči, ali ne na klasičan način. Njegovu potreb uza komunikacijom možete zadovoljiti tako što ćete ga upisati u neku školu jezika.\nU suštini komunikacija sa ljudima nije baš sasvim laka lekcija za Vaše dete što na prvi pogled može da izgleda paradoksalno. Tačno je da ono ima izuzetnu veštinu da sklapa poznanstva i više je nego interesantan sagovornik, ali kako njegov brz duh nema vremena za sporije prirode on može odlučiti (a to najčešće i čini) da ga je neki odnos u međuvremenu zamorio i počeće da traži nove drugare.\nNe samo da tako može i povrediti nečija osećanja već se i sam može osetiti pomalo usamljeno i neshvaćeno bez drugova ''za ceo život''. Pomozite mu tako što ćete mu za početak ukazivati na to koliko su ljudi različiti i da od svakoga može ponešto da nauči, a čim bude dovoljno zreo uputite ga na čitanje neke psihološke literature. Ova literatura će mu pomoći da shvati druge isto tako kao i sebe.\nDa, vaše dete je toliko okrenuto svetu da je retko kad introspektivno, a sklono je i da ignoriše sopstvenu intuiciju pa zapravo najčešće ne zna šta hoće, posebno u emotivnim odnosima. Ta zbunjenost u emocijama može da potraje ceo život ako upravo od vas kao roditelja ne dobije tu najvažniju lekciju. Nikad nemojte pomisliti da je vrlo živa mentalna komunikacija između vas i vašeg deteta dovoljna. ''Zar mu se ne posvećujem dovoljno? Pa po vasceli dan samo odgovaram na njegova pitanja'' - uzviknula je jedna majka. Istina, sa detetom Blizancem izgledaće vam kao da se izuzetno mnogo bavite njime ali ipak nikad ne zaboravite da toj maloj pametnici sem razgovora treba još i priča za laku noć, mnogo maženja i neprocenjiv osećaj da ga bezuslovno volite.


Nemoć kao pretnja | MC_ONLINE\nPredrag Blagojević je novinar i urednik portala Južnih vesti iz Niša. Za svoj rad dobio je i brojne nagrade ali i prijetnje. Za MC Online, Blagojević piše o prijetnjama i presudama sa kojima se suočavao nakon serijala tekstova o partijskom zapošljavanju u javnom preduzeću.\nSeriju tekstova o partijskom zapošljavanju u javnom preduzeću "Gradska toplana" u Nišu završio sam 8. marta 2013. godine zaključkom "Direktor niške Toplane lagao za zapošljvanja". Mesec dana kasnije, kada sam ga pozvao u vezi sa drugom temom, znajući da sam deo svog života proveo u Sjedinjenim Državama me je pitao "Da li biste dočekali jutro da ste u Americi rekli za nekog da je lagao?". Na moje pitanje da li je to pretnja, poručio mi je da "Shvatite kako god hoćete. Ali da Vi kažete da ja lažem, a ja da Vas ljubim, to nemojte da očekujete. O tome smo odmah objavili tekst, ali nisam prijavio policiji.\nMeđutim, sutra uveče, dok sam bio na dečijem rođendanu, telefonom su me pozvali meni nepoznati muškarci. Jedan se predstavio kao "Pukovnik Dobrivoje", tvrdeći da zove u ime "Službe" i po dogovoru sa premijerom, "savetujući" mi da "pazim šta pišem". Bio je to prvi put da se susrećem sa pretnjama. Istog momenta sam policiji prijavio oba incidenta. Kako se ispostavilo, pored direktora Toplane preteće poruke su poslali bivši pripadnik službe vojne bezbednosti i telohranitelj". Sredinom juna 2014. godine je Osnovni sud u Nišu doneo oslobađajuću presudu. Novembra iste godine je Apelacioni sud, na žalbu Tužilaštva, ukinuo prvostepenu presudu i naložio novo suđenje.\nPretnje dolaze i prolaze. Bilo ih je, biće ih još. Ono što mene lično boli je što osećam da u poslednje vreme to postaje obrazac ponašanja, da postaje formalno oružje, da postaje deo sistema. A tu boli nemoć. Kada sam pročitao presudu Osnovnog suda u Nišu kojom je grupa visokih javnih funkcionera oslobođena krivice da su mi pretili, prvo sam se smejao. "Ne igraj se vatrom!" za sudiju Mariju Svilar Petković nije pretnja već "apostrofiranje značaja teme".\nPosebno je kreativno tumačenje rečenice "Da ste ovo napisali u Americi, da li biste živi dočekali jutro?". Naravno, to nije pretnja jer: "I sama činjenica da je okrivljeni u svom pitanju pretpostavljeni događaj locirao u drugoj državi, ukazuje na njegovu svest da pravni sistem Srbije ne toleriše protivzakonito i samovlasno sankcionisanje protivpravnog ponašanja". Valjda je to u Americi dozvoljeno. Još početkom maja 2013. godine je sa mobilnog telefona prvog čoveka prokupačkog SNS i državnog sekretara Ministarstva zdravlja Darka Laketića dopisnici Južnih vesti Biljani Roganović poslata vrlo jasna preteća poruka u kojoj je ovaj "prijateljski opominje da pazi šta piše i priča". Iako je poruka stigla sa njegovog broja telefona, policija i tužilaštvo bezmalo dvije godine utvrđuju da li je baš on poslao... kao da je to bitno. Bezbroj je takvih primera. Šta još da mi uradimo?\nOpet nemoć. Novinarska udruženja objave saopštenje kojim to "najoštrije osuđuju". I to je to. Vi biste da budete jaki, ne pokazujete strah iako ga ima. Adrenalin bije. Kolege vas tapšu po ramenu, fejvuju vam statuse na FB, retvituju vas. Ratujete po društvenim mrežama jer će uvek biti nekog ko će napisati "Niko ne sme da preti, ali jbg, provociraš...". Međutim, postoji ono što mnogi ne doživljavaju kao pritisak, pa često nisu ni svesni da to postoji.\nJedan lokalni niški "medijski tajkun", kako sam za sebe voli da kaže, ima jednu izreku "Što ne može s' pare, može s' mnogo pare". Svi je mi često ponavljamo, verujem, u šali. Međutim, ta izreka zaista postaje obrazac. Za razliku od prakse iz devedesetih kada je "ulazila voda u kablove", policija upadala u redakcije, zatvarala ih, hapsila novinare, sudila im po sada zaboravljenom "Vučićevom zakonu", tajna služba ih ubijala..., vlast je sada "naprednija".\nZnate onu basnu, kada su se vetar i sunce kladili ko će pre naterati čoveka da skine šešir i kaput? Vetar nije uspeo. Duvao je, duvao, ali je ovaj samo jače jednom rukom držao šešir, a drugom kaput. Tada je sunce zasjalo, a čovek sam sve to skinuo. Tako je i ovde. Ogrejalo sunce. Mediji su dovedeni do ivice egzistencije, a sada im iz javnih budžeta, kroz skrivene ugovore, vlast daje pare “na kašičicu”. Održava ih u životu, držeći ih pod kontrolom. Na tankom povocu, na “davilici”, kao pse. Ako i povuku malo jače, ono ih više steže oko vrata.\nNe mogu da nabrojim koliko puta u zadnje dve godine su nam čak i najviši državni funkcioneri nudili novac da ne bismo kritikovali njih ili njihove partije! Jednom nas je čak i predsednik Skupštine Srbije "upozorio", ako ne prihvatimo njegov novac i tu... nepristojnu ponudu, da će nas partijska omladina zatrpati komentarima preko sajta i tako administratoru, koji mora svaki komentar da pogleda i lično "odobri", napraviti ogroman problem. Kao ultimativnu je izrekao jednu meni veoma zanimljivu pretnju - "vi znate da ja mogu za skupštinskom govornicom da kažem da iza Južnih vesti stoji Miroslav Mišković? I, šta ćete da mi uradite?". Nismo to javno objavili, ali smo poslali dopise novinarskim udruženjima, misiji OEBS, Delegaciji EU, ambasadama,... poklopilo se tako da je posle nekoliko dana jedan od ministara u Vladi podneo ostavku, a tabloidi već sutradan raspalili: "Mišković stajao iza njega". To "upozorenje" sam doživeo kao pokušaj diskreditacije medija koji uređujem. Bilo je to za nas nešto potpuno novo. Bar na tom nivou.\nPre 4 - 5 godina, septembra 2010. godine, sam uhapšen pod izgovorom da je to bila "standardna procedura provere identiteta". Proveo sam u ćeliji u podrumu niške policije dva sata, a pušten sam na intervenciju direktora srpske policije Milorada Veljovića, kog su u međuvremenu zvale kolege iz nacionalnih medija. Kada su me puštali, jedan od policajaca mi je dobacio "pa, zar ste morali da baš Veljovića da zovete?". Dok sam preuzimao lične stvari, odgovorio sam mu "Vi imate pištolje. Mi imamo drugo oružje". Posle nekoliko dana sam obavešten da je protiv mene podneta prijave zbog "pretnji policijskom službeniku na dužnosti".\nNe postoji kod mene, ili bar nisam toga svestan, strah od smrti, visine, zatvorenog prostora, pauka, buba,... ali, ubija me strah od nemoći.


Čudesna jutra – Suština pasijansa™\nPripremajući se da nešto napišem o novom albumu grupe Big Big Train, Cevka mi je zasvirala i ovu pesmu.\nU prvom trenutku nisam ni obratio pažnju na nju jer sam je slušao nebrojeno puta. U drugom sam postao svestan da je pesma dobila i tekst. Bio je to dovoljan povod da istražim o čemu se, zapravo, radi.\nHumanitarne pomoći su česte, ma kakav bio povod za njih, ali retko koja akcija u koju su uključeni i muzičari proizvede pesmu koja se pamti. Ova je jedna od onih pozitivnih primera, snimljena da bi se pomoglo obolelima od Parkinsonove bolesti u Ujedinjenom Kraljevstvu.\nRob Reed (оnaj sa akustičnom gitarom na snimku), šef britanske grupe Magenta koja izvodi fenomenalnu, melodičnu muziku, bio je mudar da se ne zaleće. Umesto namenski komponovane pesme, kao predložak mu je poslužio instrumental “Spectral Mornings” sa istoimenog albuma Stevea Hacketta. David Longdon (cvikeraš) iz Big Big Traina je napisao prigodni, optimistički tekst, Christina Booth (pevačica Magente) je dodala i ženske vokale na snimak, a ritam sekciju su činili iskusni veterani Nick Beggs i Nick D’Virgilio (proverite i njihov pedigre na ovim linkovima).\nSnimljena demo verzija im se toliko dopala da su je poslali Hackettu na slušanje. Ipak su se svi oni ispilili ispod njegovih muzičkih skuta i čekali su da vide kako će da odreaguje.\nNeočekivano, Hackett se pridružio projektu i odsvirao svoju karakterističnu solo deonicu.\nPesma je izdata na EP-ju u četiri verzije, a ja ne prestajem da razmišljam o tome zašto još nešto nisu zajedno snimili kada im je ovako dobro išlo…\nAuthor PeacockPosted on 17.7.2016. 25.10.2018. Categories FonotekaTags muzika za popodne\nPrethodno Prethodni prilog: Utovarčić nedeljom, 17. jul 2016. (umesto utovara)\nSledeće Sledeći prilog: UNESCO proširuje katalog zaštićenih mesta


Kikinda na najlepši način dočekala proleće – TV Kikinda\nKikinda na najlepši način dočekala proleće\nOn 26 aprila, 2017 by Rubin Rubin\nManifestacija „Pozdrav proleću“ još jednom je na kikindskom trgu okupila ono najlepše u našem gradu. Šareni kostimi, veseli stihovi i dečiji osmesi simbolično su dočekali za mnoge omiljeno godišnje doba.\nJedna od najlepših kikindskih manifestacija upriličena je po 18. put. Svoje punoletstvo „Pozdrav proleću“ obeležilo je kroz različite kulturno-zabavne sadržaje, koje je organizovao Kulturni centar Kikinda.\n-Ovo je krenulo 1999. godine, za vreme bombardovanja. Tadašnji direktor Doma omladine hteo je da skupi decu na trgu, da budemo veseli i da zaboravimo na sve ono loše što se tada dešavalo. Mi smo to nasledili i mislim da je jako dobro što smo nastavili sa ovakvim druženjima, kaže Tanja Nožica, v.d. direktorice Kulturnog centra Kikinda.\nMališani su kredama ukrašavali plato ispred Kulturnog centra i zabavljali se uz melodije orkestra DTD. U okviru ove manifestacije, održan je i Ekološki čas, koji je p rošle nedelje otkazan zbog loših vreneskih uslova. Na njemu su se predstavili predškolci svih kikindskih vrtića, koji su paradirali u neobičnim maskama. Ovaj događaj organizovao je Sekretarijat za zaštitu životne sredine.\n–Ekološkim karnevalom deca predškolskog uzrasta iz svih vrtića PU „Dragoljub Udicki“ počeli su obeležavanje Eko sata. Zahvaljujem se i roditeljim i vaspitačima, koji su naše mališane maskirali u veoma kreativne kostime od ekoloških materijala, ističe Miroslava Krnić, sekretarka Sekretarijata za zaštitu životne sredine.\nZa mnoge najinteresantnije deo manifestacije bila je trka u puzanju beba „Naj Kića“. Jedanaestomesečni Nikola Ćirić ubedljivi je pobednik, jer je do cilja dopuzao za rekordnih 5 sekundi. Njegova mama Branislava rekla nam je da porodica Ćirić podržava sve manifestacije koje se organizuju u našem gradu:\n-Sa starijom ćerkom takoše sam učestvovala u ovoj trci, sada sam i Nikolu prijavila. Mi smo srećni što smo deo ovog događaja.\nTako već 18 godina naš grad dočekuje za mnoge omiljeno godišnje doba na najlepši mogući način.


Samo tri meseca nakon porođaja, Ivana Selakov se vratila poslovnim obavezama, a na sinoćnjem nastupu ju je malo ko prepoznao.\nNaime, pevačica Ivana Selakov se pojavila na zakazanom nastupu u jednom prestoničkom klubu u prilično nesvakidašnjem izdanju.\nNovopečenoj mami su svi čestitali na tome što se tako brzo vratila u top formu i što je uopšte spremna za nastupe, ali njena vizuelna promena je naišla na podeljene komentare.\nKIPTI OD BESA Đorđe David priznao zbog čega je kasnio na snimanje Zvezda Granda, pa PSOVAO KAO KOČIJAŠ (VIDEO)\nDok je jedni obasipaju komplimentima i poručuju joj da izgleda "svetski" ili kao "Lepa Brena iz mlađih dana", ima i onih koji joj na društvenim mrežama pišu komentare poput: "Šta ti se desilo? Preterala si", "Ne, nikako", "Nije ovo njen stil nikako...". Ivana je nedavno svoju bebu uporedila sa jednim muzičarem, ali više o tome OVDE.\nMilica Todorović već dugo kuburi sa viškom kilograma, a sada je pokazala NOVO IZDANJE i sve ostavila BEZ REČI


Press Online :: Tenis :: Nole: Izgubio sam zbog užasnog terena u Kvinsu\n12. 06. 2010. - Autor: (S. Đ.)\nNole: Izgubio sam zbog užasnog terena u Kvinsu\nNajbolji srpski teniser Novak Đoković požalio se nakon poraza od Belgijanca Ksavijera Malisa (3:6 6:4 6:2) u trećem kolu turnira u Kvinsu na očajne uslove, to jest izuzetno klizav travnati teren.\nUmalo da se povredi zbog kiše... Đoković je ispao u singlu, a prošao u dublu\n- Uslovi su danas bili više nego nemogući za igru. U ovim uslovima igrati profesionalni tenis je apsolutno nemoguće. To je zaista smešno. Tokom čitavog meča osećao sam kako kiša pada zbog čega je teren bio užasno klizav. U nekoliko navrata sam mogao da se povredim, da istegnem mišić ili nešto slično - požalio se finalista ovog takmičenja 2008.\nSrpski teniser Filip Krajinović plasirao se u finale čelendžera u Košicama, pošto je juče u polufinalu pobedio 209. igrača sveta Brazilca Kaijo Zampijerija rezultatom 4:6, 6:1, 6:1. Zahvaljujući tom uspehu, naš mladi reprezentativac osvojio je 48 bodova i obezbedio napredak na ATP listi za više od 40 mesta. Narednog ponedeljka, biće bar oko 175. mesta ili još više ako osvoji turnir. (Tanjug)\nĐoković je bio izuzetno besan po završetku meča, toliko da je bukvalno „odradio" rukovanje sa Malisom, iako je Srbin poznat po tome što voli da zagrli protivnika na mreži čak i nakon poraza.\n- Novak me nije ni pogledao u lice. Međutim, odmah posle je došao do mene, izvinio se za ponašanje i čestitao mi. Momak zaista ima stila - posvedočio je Belgijanac.\nĐoković ipak nastavlja takmičenje u Kvinsu, ali u konkurenciji parova. On i Izraelac Džonatan Elrih za 94 minuta igre savladali su poznati dubl, druge nosioce turnira Južnoafrikanca Veslija Mudija i Belgijanca Dika Normana rezultatom 4:6 7:6 (6) 10:3.\nĐoković će pre grend slema u Vimbldonu učestvovati na još jednom turniru, Budls čelendžu od 15. do 19. juna koji se održava u eksluzivnom kantri klubu „Stouk park" u Engleskoj.\nTurnir u Kvinsu je obeležila i svađa branioca trofeja Endija Mareja sa sudijom, koji je u četvrtak zbog mraka prekinuo njegov meč sa Mardijem Fišom. U nastavku susreta, koji je odigran juče, Škot je doživeo poraz pridruživši se tako Đokoviću i Endiju Rodiku, ali i Rafaelu Nadalu koga je u dva seta (7:6 6:4) savladao sunarodnik Felisijano Lopez. Inače, Nadal se na prethodnom meču požalio na ozbiljan bol u zadnjoj loži.


Električar, Drenovac (Paraćin) :: Daibau.rs\nELEKTRIČAR, DRENOVAC (PARAĆIN)\nTražim dobrog električara: Skupili smo i proverili električare, koji rade u mestu Drenovac (Paraćin) i okolini. Pošaljite potražnju i zainteresovani električari će vas kontaktirati za pregled, predračun i ponude.\tUgodan električar Drenovac (Paraćin), koji može da uradi:\telektrioinstalacije u novoj kući, nove električne instalacije , električne instalacije u stanu, elektroinstalacije u mansardi, razvod instalacija za struju, električni kablovi, montaža utičnica, nove električne instalacije, preduzeće za poslove na elektroinstalacijama, i ostale povezane poslove će se sigurno naći i za vas.\tviše\nELVIS PLUS DOO


Prvo mesto osvojili su prošle nedelje u Požegi među 20 ekipa sa ukupnom gol razlikom 18:0, a drugo u nedelju 18. juna u Obrenovcu, gde su se takmičili sa godinu dana starijim dečacima.\nTrener ekipe Zdravko Rauković rekao je da je bila jaka konkurencija na turniru u Požegi, ali da su njegovi dečaci pokazali karakter i želju da ga osvoje. "U Obrenovcu je bio turnir za 2005. godište i samo ekipa Crvene zvezde, koju smo pobedili i Čukarički je bio sa godinu dana mlađim dečacima. U finalu smo izgubili od Jedinstva iz Uba, a videlo se da su fizički jači".\nU Požegi se igrom među našim dečacima istakao Luka Mićić, a u Obrenovcu Matija Zirojević.\nEkipa sutra kreće put Raške na poslednji ovogodišnji turnir, a prema rečima Raukovića učestvovali su na oko 15 turnira ove sezone."Ponosan sam na ovu generaciju. Posebno bi ih pohvalio, jer sam vodio mnogo ekipa različitih uzrasta, a ovo mi je jedna od najtalentovanijih generacija. Zadovoljan sam što ću nastaviti da ih treniram i sledeće sezone kada postaju pretpetlići".\nEvo i sastava Čukaričkog 2006: Andrej Hrenek, Pavle Babić, Miloš Aranđelović, Mateja Zirojević, Aleksa Čolović, Andrej Marić, Luka Mićić, Leon Ilijev, Vanja Stanojlović, Mateja Ćirić, Luka Trbović, Nikola Krstić i drugi.\nEkipa se posle pauze sastaje 1. avgusta.


Kosovski institut za mir: Dijalog bi trebalo okončati mirovnim sporazumom\n17. decembar/prosinac, 2012.\nSpomenik u Prištini postavljen povodom proglašenja nezavisnosti\nDijalog koji se odvija između Kosova i Srbije trebalo bi okončati potpisivanjem mirovnog sporazuma između ove dve zemlje, a koji bi služio za priznanje i uspostavljanje trajnih prijateljskih i dobrosusedskih odnosa, navodi se u političkoj studiji Kosovskog instituta za mir, pod nazivom “Mirovni sporazum za održiv mir: Nov početak za Kosovo i Srbiju”.\nIzvšni direktor ovog instituta, Ramadan Ilazi, kaže da je trenutni dijalog savršena mogućnost za obe strane da postignu trajni mir i bezbednost na Kosovu, u Srbiji i šire.\n“Kosovski institut za mir predlaže mirovni sporazum zasnovan na pet principa. To su reciprocitet i stvaranje uzajamnog poverenja, zatim mehanizmi pomirenja, vremensko ograničenje, istorijski kompromis odnosno priznavanje Kosova od strane Srbije, kao i međunarodne garancije i monitoring”, kazao je Ilazi.\nOn je takođe dodao da bi jedan takav sporazum stabilizovao ceo region i odbacio bilo kakve ambicije za teritorijalno regulisanje spornih delova u regionu.\nAdem Beha iz ovog instituta istakao je da bi glavni sadržaj takvog sporazuma, između ostalog, bilo zvanično priznanje Kosova, zamena rezolucije SB UN 1244, odredbe za gašenje paralelnih srpskih struktura, politički sporazum za sever Kosova kojim bi se Srbima omogućilo dovoljno samoupravljanje, kao i omogućavanje kosovskim vlastima da uspostavi vladavine zakona u tom delu zemlje.\n“Mi smo svesni da se sporazum koji predlažemo ne može sprovesti sada, zato što pre svega pozicije Kosova i Srbije nisu izjednačene, s obzirom da Hashim Thaci izjavljuje da je osnova za pregovore Ustav i zakoni Kosova, a za Ivicu Dačića to je Ustav Srbije”, kaže Beha, ali dodaje da bi dijalog koji je u toku trebalo da ide u tom pravcu.\nAleksandar Popov iz Centra za regionalizam iz Novog Sada međutim ističe da je bilo kakav sporazum u kome se predviđa priznanje Kosova od strane Srbije, nerealan, barem u ovog deceniji.\n“Mislim da će tokom svih ovih pregovora Srbija istrajavati na tome da neće priznati nezvisnost Kosova, ali će ići u političke pregovore gde će tema biti status severa Kosova i građana. Pre svega sve se to prebija preko integrisanog upravljanja granicama, gde vidimo da ima problema. Tako da će to biti krajnji domen da se postigne to da Srbi na severu Kosova imaju poseban status. Ali, bilo koji dokument kojim bi se priznala nezavisnost Kosova, ja mislim da u dogledno vreme ne dolazi u obzir. Čak mislim da nije realno u ovoj deceniji da se to desi“, kaže Popov.\nDvostruka politika Beograda prema kosovskim Srbima sa severa i juga\nJavnost u Prištini podeljena oko granice sa Srbijom


Foto: You Tube Screenshot/Library of Congress\nNakon što se sa svojom porodicom preselio u SAD, osnovao je Vitagraf studio 1897. i nastavio da sprovodi uspješne ekranizacije sa tehnikama kadar-po-kadar i tradicionalnom, crtanom animacijom.\nInspirisan Albertom Smitom i Tomasom Edisonom, Blekton je odlučio da svoje majstorstvo izrazi kroz kinematografiju. Jedna od njegovih prvih crtaća, "Začarani crtež" (The Enchanted Drawing), objavljen je negdje krajem 19, početkom 20. vijeka. U njemu nije mnogo odstupao od tehnika koje su koristile i druge filmadžije tog doba. Blekton se opredijelio za kadar-po-kadar tehniku oko 1905. godine kada je njegov tim slučajno otkrio iluziju kontinuiteta koji je proizvodila para od efekata zaustavljanja.\nMeđutim, upravo se Blektonov nijemi animirani film "Duhovite faze smiješnih faca" (Humorous Phases of Funny Faces) iz 1906. godine smatra prvim animiranim filmom koji je snimljen na standardnoj filmskoj traci. Ovaj šarmantni kratki crtež sastoji se od smiješnih scena u kojima su klovn, ili pas koji preskače hulahop. Bio je prvi koji je urađen tako da djeluje da se crteži pomjeraju sami od sebe, čime se daje iluzija igranog filma.\nOvaj crtać bio je nevjerovatno uticajan. Inspirisao je druge američke filmadžije da i sami eksperimentišu sa kadar-po-kadar tehnikom. Blekton je bio među njima, tako da je njegov crtać "Ukleti hotel" (The Haunted Hotel) iz 1907. godine postao nevjerovatno popularan u Evropi. Dok je svijet pokušavao da pronikne u njegove tajne, umjetnost animacije se zauvijek mijenjala.\nU videu u tekstu pogledajte tu prekretnicu.


Čovek trostrukog pera | Kultura | Novosti.rs\nČovek trostrukog pera\nM. MIRKOVIĆ | 13. januar 2009. 20:03 | Komentara: 0\nČuveni reporter "Borbe", ali pre i više od svega sjajan slikar, strasni, veliki karikaturista i ilustrator, Dragan Savić preminuo je u 86. godini\nČUVENI reporter "Borbe", ali pre i više od svega sjajan slikar, strasni, veliki karikaturista i ilustrator, Dragan Savić preminuo je u 86. godini. Idejni tvorac uglednog konkursa novinske karikature "Pjer", jedan od začetnika stripa u Beogradu i pokretača listova "Ošišani jež" i "Mika miš", karikaturista čije su radove prenosili "Njujork tajms" i mnogi drugi svetski listovi, autor beogradskog simbola - vrapca od milošte prozvanog Dživdžan, kojeg je pre nekoliko godina branio i na sudu u sporu sa "novokomponovanim" vrapcem... - po svemu tome ostaće upamćen taj "čovek od trostrukog pera".\nRođen 1923. u Petrovcu na Mlavi, Savić će postati i ostati pravo beogradsko dete, čije detinjstvo i mladost pamte čuburske ulice i kafane. Pritisnuti nemaštinom, majka i ujaci pred rat su ga poslali u Bitolj da uči bogosloviju, ali ni tu se nije pronašao čovek koji je tvrdio da uvek mora da ima više bogova, te se teško mogao pomiriti sa učenjem o jednom i jedinom. "Tako iz bogoslovije odoh u NOB, ratovah i stigoh u umetnost, u život!", govorio je Savić.\nKad se početkom rata obreo u Tuzli i susreo sa Ismetom Mujezinovićem, Savić je spremno počeo da radi na pripremi divizijskog glasila. Iz lista 15. srpske divizije NOV prelazi u "Borac", potom u "Jež", a zatim - zauvek, u "Borbu". U njoj ga pamte kao obdarenog pripovedača i reportera, nenadmašnog ilustratora, slikara i karikaturistu koji je autentičnom likovnom ekspresijom dopunjavao suvoparni novinarski izraz, dajući svojim tekstovima originalni pečat. Svojevrsna autorska retrospektiva, knjiga "Reč i slika" objavljena krajem proteklog veka, sažima - u slici i reči, gotovo četiri decenije Savićevog rada u "Borbi". Pored sedmorice stranih pisaca, reč o ovom plodnom stvaraocu dali su u njoj i Lazar Trifunović, Duško Radović i Slobodan Marković. Ovaj poslednji će u rečniku manje poznatih reči i izraza, na kraju svoje knjige "Sto ludih ručkova Libera Markonija", njenog ilustratora Dragana Savića definisati rečima: "prognanik manastira Gornjaka koji životari od slikarstva i karikatura".\nDa, oslabiće aktivnost virusa pa će deca manje da oboljevaju kad ponovo sednu u klupe 43.55%\nNe, to će samo privremeno da zaustavi epidemiju, sad kad je počelo drugo polugodište opet će se razboljevati 39.72%\nNisam siguran(a) 16.74%


Pjongjang ispalio balističku raketu u Japansko more\nJedna od prethodnih proba lansiranja balističkih raketa u Severnoj Koreji\nSeverna Koreja ispalila je danas balističku raketu u Japansko more, dan uoči sastanka američkog i kineskog predsednika na kome će severnokorejski nuklearni program biti jedna od glavnih tema razgovora.\nJužnokorejsko Ministarstvo odbrane je saopštilo da je raketa bila srednjeg dometa i da je pala na oko 60 kilometara od mesta lansiranja, a Ministarstvo spoljnih poslova je oštro osudilo njeno lansiranje i navelo da to predstavlja "pretnju miru i stabilnosti celog sveta".\nRaketa je ispaljena nekoliko dana pošto je Severna Koreja zapretila međunarodnoj zajednici uzvratnim merama zbog sankcija koje su protiv nje uvedene.\nJapanski premijer Šinzo Abe je ocenio da ispaljivanje rakete predstavlja "ozbiljnu provokaciju" i jasno krši rezolucije Saveta bezbednosti UN. Dodao je da je moguće da se Severna Koreja izvede i druge provokacije.\nSeverna Koreja ima ambiciju da razvije interkontinentalnu raketu s nuklearnim nabojem dometa do američke kontinentalne teritorije. Napravila je već pet nuklearnih proba, od toga dve samo tokom 2016. godine. Severna Koreja je u ponedeljak upozorila da će uzvratiti ako međunarodna zajednica odluči da pojača sankcije zbog njenih balističkih i nuklearnih programa.\nDanašnje ispaljivanje rakete desilo se uoči održavanja prvog samita Trampa i kineskog predsednika Si Đinpinga na Floridi, gde će severnokorjska pretnja biti centralna tema. Trampova administracija je više puta ocenila da je Peking ključ za rešenje severnokorejsog pitanja i da ne čini dovoljno da ga reši.


Saopštenje Budućnosti: Dogovor Čovića i direktora ABA | Mondo Portal\nSaopstenje KK Buducnost o petoj utakmici finala protiv Zvezde i napadu na kosarkase\nSaopštenje Budućnosti: Dogovor Čovića i direktora ABA 196 Podeli Podeli na facebook Podeli na twitter Podeli na viber Pošalji na mail\nKošarka 23.04.2019. / 00:26 00:36\nAutor mondo.rs 23.04.2019. / 00:26 00:36\nNekoliko sati posle gubitka ABA titule u Beogradu, KK Budućnost oglasila se zvaničnim saopštenjem, u kojem je navodila detalje napada huligana na svoje igrače na parketu "Pionira".\n"U dogovoru sa Čovićem direktor i sportski direktor ABA lige omogućili neregularnost u V utakmici finala i fizičke napade na igrače Budućnost Volija. Igrači i stručni štab Budućnost Volija su večeras doživeli horor - linč i fizičko nasilje.\nPovređeni su igrači Noris Kol, Suad Šehović, a Nemanja Gordić je pogođen stolicom. Svesni da je atmosfera takva da nema uslova da se odigra utakmica, od čelnika ABA lige, za koje smo dobili informaciju da su ucenjeni od strane Crvene zvezde, tražili smo da se isprazni dvorana ili da se utakmica odigra sutra. Na žalost, mada su Novosel i Čabarkapa videli da su naši igrači u pravom smislu reči jedva izvukli živu glavu i da bi došlo do ozbiljnih povreda košarkaša i stručnog štaba, sa potencijalno smrtnim ishodom da su još par minuta ostali na terenu, insistirali su na tome da se za pet minuta vrate na teren, sa pretnjom da će se utakmica registrovati sa službenim rezultatom od 20:0 u korist Crvene zvezde.\nMada svesni da u toj situaciji možemo biti samo poraženi, prihvatili smo da bi sačuvali igrače i stručni štab. Ponosni smo na naš tim što su u takvoj situaciji ipak izašli na teren. O svim dešavanjima ćemo detaljno i sa dokazima informisati klubove vlasnike ABA lige, jer sa ljudima koji su nas doveli u ovu neprihvatljivu i ponižavajuću situaciju, ABA liga od večeras ne postoji. Očekujemo njihovu smenu", navedeno je u saopštenju,\nkk budućnost ABA liga košarka košarkaši KK Crvena Zvezda čović covic nebojša čović\nIzadi mala! Kao sto sam i pisao mnogo puta ove sezone tako se to zavrsi kad se kojekakvi piljari,limari i ostale zanatlije uhvate u kostac sa gospodinom Doktorom Nebojsom,najvecim kosarkaskim radnikom Balkana. Rezultat ocekivan, masovna histerija, kmecanje i naricanje.\n23.04.2019. / 19:11\n23.04.2019. / 17:02\nDajte ljudi malo realnosti. Zvezda jeste zasluženo prva ali liga je na ivici regularnosti posle ovakvog finala. Ovo ničemu ne vodi, kao deca, vi ste prvi počeli, drugi su krivi, mi nismo ni malo. Ma dajte, svi znamo ko i kako navija, i tamo i ovde. Svi su krivi za ovo, i ako se ovo ne prekine treba ukinuti ligu. Bolje i to nego da dođe do necega goreg.\nUpravo gledate "Humska" pala u nadoknadi: Ovako je Napredak pobedio Partizan! 1 Ostalo 04.12.2019. Udarcem Nikole Eskića u 95. minutu, Kru��evljani odneli sva tri boda sa stadiona crno-belih. Pogledajte gol odluke,...


Peti sastanak na FPN: Povišeni tonovi oko biračkog spiska, sledeći susret za 10 dana | Insajder\nPeti sastanak na FPN: Povišeni tonovi oko biračkog spiska, sledeći susret za 10 dana\nPeti sastanak na Fakultetu političkih nauka na kom su učestvovali predstavnici vlasti, dela opozicije i civilnog sektora, protekao je uz povišene tonove oko teme biračkog spiska, ali i dogovora da se sa Radnom grupom Vlade Srbije za izborne uslove razgovara o efektima dosadašnjih sastanaka na FPN, rekao je danas jedan od organizatora okruglog stola, izvršni direktor Fondacije za otvoreno društvo Milan Antonijević.\nTreći sastanak vlasti i opozicije na Fakultetu političkih nauka / Foto: Srđan Ilić\nPosle sastanka, Antonijević je izjavio da je na skupu na temu biračkog spiska bilo povišenih tonova, iako je reč o tehničkoj temi. On je naveo da su učesnici ponovo iskazali spremnost da se nastave razgovori, kao i da se organizuje javno slušanje o radu REM.\nIzvršni direktor Fondacije za otvoreno društvo istakao je da je bilo razgovora o ministarstvima koja bi mogla sprovoditi preporuke iz dijaloga na FPN i o učešću predstavnika tih resora na narednim sastancima. On je najavio je sledeći sastanak za 19. septembar na temu biračkog prava i izrazio nadu da će, s obzirom na značaj te teme, i stranke koje bojkotuju dijalog promeniti odluku i vratiti se razgovorima na FPN.\nNa sastanak su danas došli predstavnici Srpske napredne stranke (SNS), Socijalističke partije Srbije (SPS), Pokreta socijalista (PS) i Socijaldemokratske partije Srbije. Od opozicinih političkih grupacija bili su prisutni predstavnici Pokreta slobodnih građana, Građanskog demokratskog foruma, Lige socijaldemokrata Vojvodine, Liberalno-demokratske partije, Stranke moderne Srbije i stranke Demokratska akcija Sandžaka.\nPSG: Nećemo učestvovati na sastancima bez ispunjenja dva uslova\nKako je saopštio PSG, taj pokret više neće učestvovati u tim razgovorima, ukoliko se ne donese obavezujući dokument o izbornim uslovima, navodeći dva zahteva.\n"Da se do 19. septembra sastavi pisani obavezujući dokument kojim se vlast obavezuje da će usvojiti i implementirati preporuke koje su podnele stučne organizacije, u skladu sa preporukama OSCE i ODIHR, a koje se prevashodno odnose na medijsku zastupljenost opozicije na Rradio televiziji Srbije i televizijama sa nacionalnom frekvencijom, finansiranje kampanje, sprečavanje funkcionerske kampanje, rad Regulatornog tela za elektronske medije(REM) i Republičke izborne komisije (RIK) i sredjivanje biračkog spiska”, piše u saopštenju.\nPSG je u saopštenju zahvalio i organizatorima - Fondu za otvoreno društvo i Fakultetu političkih nauka koji su, kako je istaknuto, "u dobroj veri i nepristrasno dali sve od sebe da ovaj dijalog ima pozitivne efekte".\n“Međutim, na osnovu dosadašnjeg toka razgovora, a naročito imajući u vidu dešavanja u toku kampanje i izbornog dana u opštini Medveđa - gde opozicija i ne učestvuje na izborima - a koje su obeležili džipovi, pritisci i zastrašivanje građana, zloupotrebe javnih resursa sve je jasnije da ne postoji politička volja od strane vlasti da se kreira iole normalna politička atmosfera koja društvo neće dovesti na ivicu građanskog rata, a izborne uslove približiti standardima propisanim dokumentima Evropske Unije i njenih institucija, Ustavom i zakonima Republike Srbije", naglasio je PSG.\nRanije su taj dijalog vlasti i opozicije napustile pojedine opozicione političke grupacije kao što je Savez za Srbiju, a prethodni je napustila i Nova stranka. U dijalogu ne učestvuju ni Demokratska stranka Srbije, Dosta je bilo i Srpska radikalna stranka.\nNa prethodnom sastanku od predstavnika političkih partija bili su prisutni Aleksandar Martinović, Vladimir Đukanović i Veroljub Arsić iz SNS-a, Đorđe Milićević iz SPS-a, Rade Veljanovski iz Građanskog demokratskog foruma, Čedomir Jovanović i Đorđo Žujević iz LDP-a, kao i predstavnici Pokreta slobodnih građana, Socijaldemokratske partije, Stranke moderne Srbije, LSV-a i SDA Sandžaka.\nNa tom bilo je reči o finasiranju predizbrone kampanje, radu medija tokom izbornog ciklusa, ali i “osvrtu na postignute rezultate razgovora u poslednjih mesec dana”. Poslanik Srpske napredne stranke Aleksandar Martinović naveo da se svi zahtevi opozicije svode na to da predsednik Srbije i SNS ne učestvuje u izbornoj kampanji, a da SNS na tako nešto ne može da pristane.


Nakon pobjede na izborima, Kurc ima težak zadatak - CdM\nNakon pobjede na izborima, Kurc ima težak zadatak\nLider Narodne partije Austrije Sebastijan Kurc, nakon pobjede na prijevremenim parlamentarnim izborima, imaće težak zadatak da izbornu pobjedu pretoči u koaliciju.\nTo ocjenjuju austrijski mediji.\nBečki “Standard” ukazuje da Kurc i OVP uživaju u pobjedi, jer to nije samo pobjeda, već zadovoljenje, vaskrsnuće nakon izglasavanja nepovjerenja u parlamentu.\nDnevnik ističe da je Kurc pobjednik izbora, ali njegove opcije nisu ružičaste – ne postoji nijedan partner koji bi se sam nametao.\n“Koštaće mnogo snage da se nađe koalicioni parter, a to će zahtjevati mnogo izlaska u susret od strane OVP“, konstatuje list.\nVladu desno od centra, kakvu želi Kurc, može da zaboravi sa Socijaldemokratskom partijom (SPO) i Zelenima, a i Neos ima drugačija shvatanja.\nPreostaje samo još Slobodarska partija (FPO) koja ne želi u vladu, a i nalazi se u takvom stanju da i ne može da se vrati u vladu. Slobodarci moraju da se restruktuiraju i regenerišu, a znaju iz iskustva da je to najbolje iz opozicije“, objašnjava „Standard“.\n“Zeleni žele u vladu, iz izbornih rezultata dobili su puno samopouzdanja da mogu da postavljaju zahteve koji će natjerati Kruca na suze. Njemu će, zbog brojnih birača iz redova slobodaraca, koje je okupio oko sebe, biti teško da previše izađe u susret Zelenima“, ocjenjuje list.\nKoliko god je lijepa pobjeda Kurcu će biti teško da je pretoči u održivu koaliciju, zaključuje „Standard“.\n“Veliku ljubav je pronasao sa slobodarcima, ali su ga oni razočarali i morao je da se ‘razvede’ u maju. Tokom predizborne kampanje „bivša“ je pokušala na sve načine da ga povrati. Pod motom „vrati se meni, nigdje ti nije bilo ljepše“ lider FPO Norbert Hofer je pokušao da vrati Kurca.\nAli nedjelju pred izbore, mlada FPO ponovo je pokazala šta se dešava u njenoj porodici, pa se postavlja pitanje da li neko želi da se ‘ženi’ sa tako nekim”, ističe list.\nSada Kurc traži ‘mladu’ na drugoj strani, koketira, ali druge nisu tako „lijepe“, slikovito predstavlja situaciju na političkoj sceni taj list.\nDok se Zeleni čine korektnim partnerom, OVP ima zadršku prema toj porodici. A socijaldemokrate ? Njih odlično poznaje OVP, jer su predugo bili zajedno i srećni da su ih se riješili. Šta preostaje onda mladom momku?\nOčigledno je isključena ‘ženidba iz ljubavi’, jer ako se ponovo upusti na brak sa slobodarcima onda zna da rizikuje veliku ljubavnu dramu sa gorkim krajem“, dodaje list u istom stilu.\nTagsAustrija izbori Sebastijan Kurc Socijaldemokrate\nĐukanović: Pred Crnom Gorom živ društveni i politički period prilagođavanja na nove okolnosti\nI to je moguće: Izgubio izbore, a bio jedini kandidat\nDžonson najavio kraće radno vrijeme za kafiće, preporučio rad od kuće


Amerikanka hrabrija od Nadala: „Diskriminacija neće biti tolerisana!“\nRafael Nadal, španski teniser ostao je suzdržan na odluku ATP-a da ukine bodove sa Vimbldona iako će mnoge njegove kolege zbog toga ispaštati. Sa druge strane Sloun Stivens, američka teniserka otvoreno je govorila i objavila je da je saglasna sa odlukom VTA.\nNadal je, potpuno iznenađujuće, rekao da nema mišljenje o aktuelnoj situaciji u svijetskom tenisu.\n„Nemam mišljenje o tome. Problem sa igračke strane je uvijek isti. Sa strane turnira uvijek jedna osoba donose odluku, a ostatak ljudi koji vodi događaj prati tu odluku. Na našem Turu svaki igrač ima drugačije mišljenje i zato nikad ne postignemo stvari koje bismo mogli da smo zajedno. Nebitno je da li svi imamo drugačije mišljenje. Na kraju je važan onaj ko donosi odluke. Da li se ja slažem ili ne sa tim, to danas nije bitno“, istakao je Nadal.\nŠpanac je potom potpuno promašio poentu i osvrnuo se na odluku ATP, a ne Vimbldona da suspenduje ruske i bijeloruske takmičare, što je i iniciralo problem sa bodovima.\n„Bord ATP-a donosi odluku i kada je doneo odluku, ja neću biti igrač koji će doći ovde i staviti ih u tešku situaciju zbog te odluke. To je moj pogled na to“ jasan je bio Nadal.\n„Mi igrači nismo dovoljno dobro pripremljeni da donosimo važne odluke, jer je ovo individualni sport i svako ima svoj lični pogled, zavisno od toga koliku zaradu dobijaju od ATP pozicije. Razumijem obje strane, poštujem i poziciju Vimbldona, ali sa druge strane poštujem i ATP i to što oni štite svoje članove. Nije stvar u tome da jedni rade negativnu stvar, a drugi dobro. Svi su na pola“, zaključio je Nadal.\n„Mislim da kada pogledate principe i šta predstavlja naše takmičenje, diskriminacija nikada neće biti tolerisana, a diskriminacija je nešto što se upravo događa„, istakla je Stivens.\nNEWER POSTSavić saopštio spisak igrača za turnir Svjetske lige\nOLDER POSTMega nadigrala Borac i zakazala „megdan“ sa Zvezdom


Bacio ćebe na staricu i uz udarce po glavi zahtevao novac od nje | Južna Srbija Info\nPočetna | Novosti | Crna hronika | Ćebovanje starice\nŽitorađa 20.03.2019. Južna Srbija Info\nSumnja se da je M.U, 8. marta ove godine, u okolini Merošine, ušao kroz prozor u kuću osamdesetdvogodišnje žene, bacio joj ćebe preko glave i zadao joj više udaraca u glavu, zahtevajući od nje da mu da novac, a zatim se udaljio.\nTakođe se sumnja da je M.U. od decembra prošle godine do marta ove godine, iz dve vikendice na Oblačinskom jezeru i jedne kuće u okolini Merošine ukrao dve motorne testere, trimer, alat i zlatan nakit.\nOn se tereti i da je iz jedne prodavnice takođe u okolini Merošine ukrao veću količinu cigareta i prehrambene robe.\nNjemu je određeno zadržavanje do 48 časova nakon čega će, uz krivičnu prijavu, biti priveden nadležnom tužiocu u Prokuplju.\n# Žitorađa Merošina krađa starica razbojništvo PU Niš 8. mart M.U.\nOtimao novac iz apoteka\nturizam Gradina Čair nasilje Gradska toplana JKP javna preduzeća izbori SPC ubistvo Svrljig fudbal SPS košarka poplava Južna Srbija Info Preševo Radnički FK Klinički centar Niš Putevi Srbije Tržnica JP Zoran Perišić koridor 10 Branislav Jovanović Medijana gradska opština Ivica Dačić Bela Palanka DS izbori 2016 Parking servis MUP RS budžet Stara planina Zorana Mihajlović Blace recept Niš Vladičin Han SNS Kosovo i Metohija EU Rent a Car Beograd


Postporođajna depresija kod majki | Katera\nMajčinstvo je najljepši period svake žene, ali i period koji u vašem životu donosi najveće promjene. Neke žene bez obzira na to kakav su porođaj imale, uživaju u prinovi i ulozi majke, dok druge teško proživljavaju to razdoblje privikavanja na novu situaciju, novu odgovornost, svoje novo tijelo i novu ulogu.\nIako je rođenje djeteta najljepša stvar koja se može desiti u ženinom životu, ipak je normalno da se žene osjećaju umorno, neraspoloženo i razdraženo poslije poroda. Po stišavanju uzbuđenja zbog konačnog susreta sa svojom bebom, kao reakcija na novu životnu situaciju, kod nekih porodilja može nastati niz zbunjujućih emocionalnih doživljaja koja se manifestuju kao postporođajna tuga (baby blues), postporođajna depresija i postporođajna psihoza.\nIzmeđu trećeg i petog dana poslije poroda kod većine porodilja nastupa "baby blues"faza koja se manifestuje kao umor, neraspoloženost, tuga i pretjerana briga za djetetom. Ova faza je potpuno normalna i prolazi spontano i ne bi trebalo da traje duže od dvije nedjelje. Pomoć porodice u brizi oko djeteta, te pružanje emocionalne potpore uveliko pomaže ženama da prebrode ovo stanje.\nAko simptomi tuge i tjeskobe potraju duže od dvije sedmice onda to može da ukazuje na nastajanje postapartalne depresije.\nVrijeme nastajanja varira, obično počinje jedan do dva mjeseca poslije porođaja, nekad i poslije nekoliko mjeseci. Otprilike trećina žena ima simptome već u trudnoći koji se nastavljaju i poslije porođaja. Ne postoji samo jedan razlog zašto dolazi do postporođajne depresije. Najčešći razlozi su fizičke promjene – zbog drastičnog pada estrogena i progesterona, kao i hormona tiroidne žlijezde, zbog čega se porodilje osjećaju umorno i usporeno. Drugi razlog je suočavanje sa činjenicom da su sada potpuno odgovorne za život bebe, a to je veliki teret za relativnu slobodu, koju su prije porođaja posjedovale. Takođe, mnogi životni problemi mogu da doprinesu nastanku depresije, briga o drugom djetetu, poteškoće sa dojenjem, finansijski problemi, manjak podrške partnera i porodice...\nLiječenje postporođajne depresije se razlikuje u zavisnosti od toga koliko je depresija ozbiljna pa nekada može i pomoći psihološko savjetovanje, a nekada je potrebno uzimati i određenu medikamentoznu terapiju.\n- nemojte imati previsoka očekivanja od sebe u pogledu toga kako bi trebalo da se osjećate,\n- budite u kontaktu sa članovima porodice i prijateljima koji vam mogu pružiti podršku,\n- njegujte svoju vezu sa partnerom,\n- nađite vremena za odmor...\nPatiti od depresije ne treba da bude tabu tema. Ona se može izliječiti odgovarajućom podrškom porodice, psihologa i ako treba psihijatra.\nKLjUČNE RIJEČI pogledi kolumna


Hoće li institucije morati objaviti plate zaposlenih, tendere, donacije, prihode, rashode…? | B1 TV\n” Svaki javni organ ima odgovarajuću obavezu da objavi takve informacije. Ovo pravo pristupa podliježe samo formalnim radnjama i ograničenjima kako je utvrđeno u ovom zakonu“\nPrepreke na strani javnih organa:\n• Visok stepen needuciranosti osoblja u javnim tijelima;\n• Nerazumijevanje zakona o slobodi pristupa informacijama;\n•Neshvatanje odnosa između javnog tijela i građana i da su javni organi servisi građana;\n• Neuspostavljena struktura javnih tijela za implementaciju zakona, nisu doneseni vodiči, indeks informacija, nije imenovan službenik za informacije i često se smatra da su to službenici za odnose s medijima;\n• Loša obrazloženja odluka donesenih po zahtjevu za pristup informacijama;\n• Neosiguravanje balansa između javnog interesa i zaštite interesa koji se odnose na privatnost pojedinaca;\n• Nedonošenje odluka u rokovima utvrđenim zakonom;\n• Nepoštivanje zakonske odredbe o formi odlučivanja (pismeno rješenje sa svim elementima shodno odredbama zakona o (opštem) upravnom postupku);\n• Akt odlučivanja ne sadrži odredbe o mogućnosti ulaganja žalbe i naziv drugostepenog organa koji odlučuje po žalbi;\n• Odbijeni zahtjevi za pristup informacijama često ne sadrže obrazloženje razloga odbijanja niti obrazlaganje testa javnog interesa, nego najčešće sadrže samo konstataciju da se zbog zaštite privatnosti trećih lica odbija dati informacija;\n• Nedostavljanje statističkih podataka Instituciji ombudsmena;\n• Većina javnih organa ne vodi odvojenu statistiku po zahtjevima koji se isključivo pozivaju na ZOSPI;\n• Prisutan problem nepostojanja distinkcije između lica, službenika ili stručnog saradnika za odnose s javnošću i službenika za informisanje\nPrethodni članakZemljotres jačine od 3.7 po Rihteru kod Petrinje\nNaredni članakOdržana konferencija za medije Vlade Federacije BiH


Faul: Buka - XXZ Portal\nFaul je zagrebačka četvorka koju predvodi autor pesama, gitarista i pevač Bruno Marković. „Buka“ je njihov novi singl koji privlači svojim mekanim, radiofoničnim pop-rock zvukom. Takođe, zanimljivo je da je Bruno jedan od mnogih mladih ljudi koji su napustili Hrvatsku i odselili se u Irsku, pa je ova pesma posveta svima onima čiji se glas više ne čuje.


Mirko Šarović: Iza mene ne stoji nijedan lobi, izuzev opšteg interesa – Haber.ba\nMirko Šarović: Iza mene ne stoji nijedan lobi, izuzev opšteg interesa\nUčešće Bosne i Hercegovine u projektu Transjadranskog gasovoda (TAP) kao i sva druga ulaganja u gasni sektor mogu biti dovedeni u pitanje ukoliko Energetska zajednica sankcionira Bosnu i Hercegovinu zbog neispunjavanja preuzetih obaveza, upozorio je u intervjuu za Anadolu Agency (AA) Mirko Šarović, zamjenik predsjedavajućeg Vijeća ministara BiH i ministar vanjske trgovine i ekonomskih odnosa Bosne i Hercegovine.\nMirko Šarović - nezavisne\n“To je neka moguća mjera, vrlo realna za koju se ja nadam da neće biti usvojena u Tirani, ali prijeti nam se uskraćivanjem podrške u sredstvima, projektima Evropske unije i Instrumenata pretpristupne pomoći (IPA), projektima za Zapadni Balkan, regionalnim projektima. To je generalno loše. Zašto da se lažemo, to je potpuno jasno”, naglasio je ministar Šarović.\nBosna i Hercegovina će se vjerovatno naći na dnevnom redu ministarske konferencije zemalja članica Energetske zajednice, koja će biti održana u Tirani, 16. oktobra.\n“U ovom trenutku možda je gas, odnosno pitanje gasne legislative broj 1”, upozorava Šarović.\n– Dalekovod za BiH tek naredne godine –\nNeka druga pitanja u kojima također BiH kasni, kako navodi ministar, nisu sada u fokusu interesovanja Energetske zajednice, Bih je zabilježila određene pomake i kada je u pitanju energetska efikasnost, određeni nacionalni i akcioni planovi, pa i kada je u pitanju implementacija zakonodavstva u oblasti električne energije.\n“U tom smislu ima napretka, ne onakvog kakav je napredak u drugim zemljama, članicama Energetske zajednice i kako bi se očekivalo. Ali, gas jednostavno stoji i vjerovatno ćemo se naći na dnevnom redu predstojeće ministarstke konferencije”, potcrtao je Šarović.\nEnergetska zajednica od BiH traži, odnosno očekuje, da nađe dogovor kako direktive iz oblasti gasa da ugradi u svoje zakonodavstvo.\n“Jedan od načina je da moramo da postignemo unutrašnji dogovor po tom pitanju. Evropska unija i Energetska zajednica traže da ključne direktive iz oblasti gasa koje se odnose na veleprodajno tržište gasa, prenosni sistem, regulatora i neke druge stvari treba da budu dio domaćeg zakonodavstva na način da se dogovorimo o samom zakonodavstvu, da li će ono da bude na entitetskom nivou ili će biti jedan zakon na državnom nivou. Treba da se dogovorimo i šta će to biti zajedničke funkcije, poput regulatora i nekih drugih stvari. Mislim da je loše da mi samo zasjednemo iza svojih busija i kažemo – ne damo mi tu prići. Moramo da pronađemo dogovor u tom smislu i na to nas obavezuje sam ugovor. Pristali smo potpisivanjem ugovora (o pristupanju Energetskoj zajednici) na takvo nešto”, navodi Šarović.\nDodao je kako je u ovom trenutku teško i nezahvalno govoriti o tome šta će BiH biti uskraćeno u slučaju sankcija, jer se projketi, kako je naveo, obnavljaju iz godine u godinu.\n“Mi sada već trebamo da razmišljamo o sljedećoj konferenciji u Parizu 2016. godine. U Parizu BiH treba da kandiduje svoje projekte. Ukoliko budemo sankcionisani niti jedan projekat iz oblasti gasa ne može da konkuriše. Također, ni kada su u pitanju IPA sredstva, odnosno moguća komponenta energetike, ne bi mogla da prođe tu vrstu monitoringa i odobravanja”, jasan je Šarović.\nProjekt dalekovoda 400 kilovata između Pljevalja, Višegrada i Bajine Bašte, koji će regionalno povezati Bosnu i Hercegovinu, Srbiju i Crnu Goru, a koji je trebao biti potpisan na konferenciji o Zapadnom Balkanu u Beču, održanoj krajem augusta, za sada je zaobišao BiH.\n“Taj projekat je odobren, s tim da će vjerovatno Bosna i Hercegovina moći da računa na ova sredstva tek 2016. godine. Projekat će se prvo početi realizovati u Srbiji i Crnoj Gori, a tek onda u Bosni i Hercegovini. Komplikacija zaista postoji mnogo u energetskom sektoru, uopšte u zemlji, i javnost oko toga dosta zna. Vjerovatno time trpi i ovaj projekat. Nadam se da značajnije neće utjecati na njegovu realizaciju obzirom da taj projekat nema smisla ukoliko se ne uradi ovaj dio u Bosni i Hercegovini, jer suština tog projekata je da je njegov početak sa hidroelektranom u Višegradu. Onda se, praktično, dalekovod račva na dva dijela, na Srbiju – Bajinu Baštu, odnosno Crnu Goru”, naglasio je Šarović.\n– Pregovori ravnopravnih partnera za kompromisno rješenje –\nIako vlastima BiH to nije direktno tako rečeno, Šarović kaže kako “znamo da i ovaj projekat trpi zbog našeg kašnjenja usvajanja određenog zakonodavstva i usvajanja evropskih direktiva iz oblasti energetskog sektora, električne energije i gasa”.\n“Direktno po ovom pitanju nismo sankcionisani, ali sigurno trpimo posljedice velikog kašnjenja u transpoziciji našeg trećeg energetskog paketa”, ističe Šarović.\nNa najave kako će se iz Bruxellesa u narednom periodu više insistirati na rješavanju pitanja takozvane tradicionalne trgovine, ministar vanjske trgovine i ekonomskih odnosa BiH navodi da je “to pitanje otvoreno dosta ranije, prije dvije i po godine”. Formiran je pregovarački tim BiH i zauzeta pregovaračka pozicija, a partner BiH u pregovorima je EU.\n“Do sada nismo postigli napredak u potpisivanju aneksa Sporazuma o stabilizaciji i pridruživanju (SSP). Na neki način, to je suština u tome. Gledišta su nam suviše udaljena. Držimo se svoje platforme i SSP-a koji kaže da pregovaraju dvije strane BiH i EU, ali da će se sporazum i dogovor postići uvažavajući interese i jedne i druge strane. Smatramo da smo ravnopravna pregovaračka strana i da nam ne se ne može samo staviti papir koji bi potpisali. Mislim da je rješenje u nekoj vrsti kompromisa, da se uvaže osnovni ili bar, da tako kažem, dio interesa BiH, ali i s druge strane da mi uvažimo potrebu da se izvši adaptacija SSP-a. To je nešto što je uobičajno u situacijama kada jedna zemlja, kao u ovom slučaju Hrvatska, uđe u EU”, rekao je Šarović.\nMinistar vanjske trgovine i ekonomskih odnosa BiH naglasio je kako od ovog procesa ne bi samo Hrvatska imala koristi, nego sve zemlje EU uključujući Hrvatsku: “Dio tih benefita, daljeg bescarinskog uvoza u BiH, mogla bi da koristi i Hrvatska i Italija, Austrija i bilo koja zemlja koja prije stigne, rekao bih. Hrvatska bi imala samo djelimično koristi od toga”, naglasio je Šarović.\n“Mislim da ovdje ne treba da bude ni gubitnika ni pobjednika. Zastupamo interese domaće ekonomije, što je sasvim logično. Ne vodimo računa o interesima drugih zemalja, ali uvažavamo činjenicu da oni vode računa o svom interesu. Upravo zbog toga spremni smo na tu vrstu takvog otvorenog razgovora uvažavajući interese i jedne i druge strane”, istakao je Šarović.\n– Snaga argumenata –\nInteresovalo nas je da li ministar vanjske trgovine i ekonomskih odnosa BiH u svojim nastojanjima zaštite domaće ekonomije ima podršku svih ministara, odnosno članova Vijeća ministara BiH.\n“Za sada da, zato što se služim argumentima. Teško je ove argumente pobiti. Vjerovatno snaga argumenata utiče da se moramo pratiti na neki način. Ne pripadam bilo kome izuzev, rekao bi, ukupnom svom poslu i javnosti. Iza mene ne stoji bilo koji lobi, bilo koji drugi izuzev opšteg interesa i mislim da ima malo prostora da se tome suprotstvi. Vidjet ćemo kako će stvari teći dalje. Sve poteze i dogovore želim da podijelim sa svojim kolegama u Savjetu ministara. Ne moramo o svakom potezu da imamo isto mišljenje. Možemo i da sučelimo mišljenja, ali zaista sam vrlo rad i sklon našem dogovoru da ja stojim iza njih, oni stoje iza mene u ovakvim i sličnim situacijama”, naveo je Šarović.\nOn je u intervjuu za Anadolu Agency najavio da će Ministarstvo zatražiti od Evropske komisije da BiH odobri treći granični prijelaz na kojem je dozvoljen promet robe životinjskog i biljnog porijekla (BIP), te da će to biti Izačić kod Bihaća.\n“Mislim da je sada sazrelo vrijeme za Izačić. To je ranije bila naša namjera, da kada steknemo uslove za izvoz mlijeka u EU radi Megglea i potreba izvoza tog dijela BiH, da je Izačić granični prijelaz koji bi trebao da bude treći BIP. Naravno da želimo sa susjednim zemljama, posebno sa Hrvatskom i Srbijom, da određene prelaze podignemo na veći nivo. Imamo nekih prelaza koji rade samo odrđeno vrijeme, samo za prelaz putnika, a ne i roba. Međutim, razvojem trgovine i ekonomske saradnje s ovim zemljama praksa je pokazala da je potrebno izvršiti prekategorizaciju i Ministarstvo će u tom smislu biti inicijator takvih stvari”, rekao je Šarović.\nDruga pitanja prekategorizacije su u nadležnosti Komisije za integrisano upravljanje granicom i sličnih tijela u susjednim zemljama. S tim u vezi već se provode određene aktivnosti o mogućnosti prekategorizacije jednog prelaza u Hercegovini i prelaza Dubica.\nMinistar Šarović kaže kako je stalno u pregovorima sa turskom stranom o pitanju izvoza mesa iz Bosne i Hercegovine u Tursku, ali i proširenja tog izvoza drugim proizvodima.\n– Ekspanzija izvoza mesa u Tursku –\nU posljednjih mjesec i po Šarović kaže kako je dva puta vodio delegaciju i pregovore oko izvoza mesa sa turskim ministrom ekonomije Nihatom Zeybekcijem i drugim njegovim saradnicima. Također, trenutno je delegacija Ministarstva vanjske trgovine i ekonomskih odnosa BiH u Ankari, a u ponedjeljak i utorak, 19. i 20. oktobra, u Sarajevu se očekuje velika turska delegacija i Biznis forum gdje dolazi turski ministar ekonomije Nihat Zeybekci, te ministar trgovine, turizma i telekomunikacija Srbije Rasim Ljajić.\n“Biće to sastanak trilaterale gdje ćemo tu saradnju nastojati da unaprijedimo i da joj damo novi zamah. To je suština. Izvoz mesa je samo jedan u nizu naših korisnih i dobrih poteza i neće ostati samo na tome. Za prvih sedam mjeseci izvezli smo mesa u Tursku u vrijednosti 41 milion KM, a u cijeloj 2014. godini to je iznosilo nešto malo više od 5,5 miliona KM. Možete da zamislite kolika je ekspanzija. Tu je i veliki izvoz jestivog ulja iz Bimala iz Brčkog, a stvaramo i uslove za izvoz mlijeka i mliječnih proizvoda kao što je i najavljeno od Ureda predsjedavajućeg Vijeća ministara BiH”, rekao je Šarović.\nNajavio je da će Vijeće ministara BiH u narednom periodu sa svoje strane pokušati da što više olakša proceduru kako bi se unaprijedio nivo direktnih stranih inevsticija.\n“Savjet ministara BiH i institucije na državnom nivou su samo jedna mala karika u lancu. Ovo pitanje nije za jedan mjesec i jednu godinu. Ovo pitanje je stalna utakmica i nadogradnja i stalna borba za konkurentnost, odnosno da budemo konkuretniji od okruženja, od onih zemalja koje su u tome ispred nas, svakako i zemlje regiona. U tom smislu, mali dio otpada na državni nivo. Najveći dio otpada na entitete, kantone, lokalne zajednice”, potcrtao je Šarović.\nSve je to, naglasio je, dio pitanja koji se odnosi na neke stvari koje nam se čine zanemarive, ali nisu: za koliko možete dobiti građevinsku dozvolu, priključiti električnu energiju, koliko vremena treba da odgovori administracija po pitanju određenih ugovora, uknjiženja i drugih stvari.\n“Ima pitanja koja mogu da se riješe kroz zakonodavstvo na državnom nivou, posebno kada su u pitanju zakoni o politici stranih ulaganja, zakonu o spoljnotrgovinskom poslovanju i nekim drugim zakonima. U tom smislu u reformskoj agendi i to je naglašeno, mi ćemo sa svoje strane na tome raditi. No, za povećanje konkurentnosti vrlo je važno da imamo predvidiv sistem, ekonomiju, predvidiva događanja. I to je dio konkurentosti da su uslovi danas isti ili bolji za naredne tri ili četiri godine. To ovaj sistem treba da obezbijedi i garantuje. Za konkurentnost je važno da ova zemlja bude stabilna, da ima stabilne institucije”, poručio je Šarović.\n– Stalne promjene vlasti urušavaju konkurentnost –\nRekao je da se ne smatrate “konkurentnim ako mijenjate vlast svaka dva-tri mjeseca ili imate stalna pitanja parlamentarnih većina”.\n“To je nešto što ne ulijeva povjerenje u nekoga ko u ovu zemlju treba da donese novac. Postoje i mnoge druge stvari na kojima treba da se radi. Mislim da je ovo pitanje u vrhu prioriteta svih vlasti u BiH na svim nivoima”, rekao je Šarović.\nUpitan da prokomentira da li će biti skore rekonstrukcije Vijeća ministara BiH, Šarović je rekao da želi da istakne “da u ovom sazivu Savjeta ministara BiH rade korektno”.\n“Postoji niz pitanja oko kojih vodimo polemiku, imamo i različita mišljenja. Neka pitanja odgađamo za rješavanje, ali generalno to je jedan korektan pristup bez bilo kakvih lomova, bez bilo čega što bi ugrozilo rad ove institucije. Sa Savezom za promjene, koji je kandidovao i mene u Savjet ministara BiH, koliko znam, nije niko vodio razgovor o prekompoziciji vlasti u Savjetu ministara BiH. Da li je on vođen na nekom drugom nivou, ne znam. Ali sa partnerima sa kojima radimo u Savjetu ministara, i sa jedim, drugim i trećim, zaista smo zadovoljni i imamo korektnu saradnju”, rekao je u intervjuu za AA Mirko Šarović, zamjenik predsjedavajućeg Vijeća ministara BiH i ministar vanjske trgovine i ekonomskih odnosa BiH.\nTeme:gasni sektor, Mirko Šarović, TAP


PC Press » PC #83 | Kasna premijera\nPC #83 | Voja Gašić\nAdobe često izbacuje „i po“ verzije svojih softverskih paketa, ali relativno brzo nakon njih izlazi i verzija sa nulom na kraju. Promocija paketa Premiere 6.5 možda znači da se intenzivno radi na verziji 7.0, ali U-Lead i Sonic Foundary (Vegas Video) ne sede skrštenih ruku – tržišni lider treba da ponudi barem ono što ostali već imaju.\nPošto instalirate Premiere 6.5, nećete primetiti značajniju funkcionalnu razliku u odnosu na prethodnu verziju, iako Adobe naglašava real-time preview i na sistemima bez specijalizovanog hardvera.\nObradovaće vas dodaci za obradu zvuka – sada možete primeniti ekvilajzer na bilo koju pojedinačnu audio traku ili, u skladu sa trendovima, možete da joj dodate ambijent. Začuđujuće je da ovi dodaci postoje samo u PC verziji, što može da bude signal da se obrada video fajlova bespovratno seli sa Macintosh-a na PC. Međutim, ne postoji mogućnost da u krajnjoj instanci dobijete nešto više od stereo zvuka, što otežava ozbiljniji rad na DVD naslovima.\nAko ste do sada mogli da se žalite da je modul za titlovanje suviše siromašan opcijama, čeka vas veliko iznenađenje. U modul je ugrađen dobar deo ImageReady mašinerije, što omogućava ne samo dodavanje zanimljivih slovnih titlova, već i animaciju vektorskih objekata. Na raspolaganju su detaljna tipografska podešavanja, poput doterivanja kerninga ili bazne linije, 2D doterivanja sa bojenjem, preciznim lepljenjem tekstura ili dodavanjem unutrašnjeg i spoljnog outline-a, zatim 3D efekti poput odsjaja ili senke, a u nekim slučajevima možete se čak igrati i sa vremenom – teksture mogu da se pokreću i okreću sa objektom ili je objekat prosto „maska“ ispod koje se vidi tekstura ili video. Sada uz pomoć titlera možete da napravite efektnu video sekvencu (npr. reklamu) za koju vam nije potreban nijedan kadar snimljen video kamerom.\nSve što ima rupu...\nPrateći trendove video softvera, Premiere je morao što pre da uvede pristojan modul za izvoz MPEG materijala, a to znači pripremu VCD, SVCD, DVD i cDVD materijala koji se zatim direktno prebacuju na odgovarajuće medije. Da bi procedura mogla da se obavi iz ovog paketa, priložena je i LE verzija poznatog paketa DVDit! kojim se pripremljeni materijal lako prebacuje na CD ili DVD (naravno, neophodan je odgovarajući pisač), pošto se prethodno označe poglavlja i dodaju slike, natpisi i sistem menija koji će biti dostupan i sa samostalnih VCD i DVD plejera.\nAdobe nije razvijao modul za izvoz MPEG materijala, već je taj posao poverio nemačkoj firmi MainConcept, poznatoj po kvalitetnim MPEG i MJPEG kodecima. Sa strane korisnika, ovaj modul podseća na već postojeće module koji vremensku osu Premiere-a izvoze u Real i Windows media datoteke. Funkcionalno, modul je znatno opširniji i omogućava brojna podešavanja, počevši od izbora video standarda u kome se snima (NTSC ili PAL), preko izbora kompresije (MPEG1 ili MPEG2), do preciznog izbora kombinacije video i audio potformata. Iako u podešavanjima enkodera i VCD/DVD standarda možete ići do najsitnijih detalja, ne savetujemo vam da se odvajate od prve strane gde se određuje video standard, medij za snimanje i (eventualno) tip prikaza. Ni to obično ne treba dirati, pošto je interlace prikaz standard u gotovo svim zemljama Evrope. Opcija prikaza „cele“ slike odjednom, bez interlace-a, može u prvi mah zvučati kao primamljiva opcija jer je za oko prirodnije da prima progresivnu sliku poput one koju daje filmski zapis, ali je pitanje da li je tako nešto svrsishodno – za to biste morali imati HD televizor, a već sada takvi televizori imaju mogućnost da prepleteni TV signal interno konvertuju u progresivni pre prikazivanja.\nMainConcept instalira MPEG1/MPEG2 dekoder na sistemskom nivou, pa će, na primer, Media Player moći da reprodukuje i MPEG2 materijal (što automatski ne znači i DVD). Svi poznati standardni programi za gledanje DVD-a dekodiranje obavljaju primenom DirectVideo filtera, pa nikada ne dolazi do kolizije novog kodeka i komponenti DVD plejera.\nPreview sada zbilja možete dobiti bez renderovanja ali će se većina korisnika namučiti dok ne dođe do te opcije. Mogućnost koja je do sada bila na raspolaganju samo vlasnicima prilično skupih kartica (i to samo za one efekte i prelaze koje hardver podržava) aktivira se za svaki projekat pojedinačno u Project Properties panelu, u sekciji Keyame and Rendering. Ne shvatam zašto opcija nije aktivna, jer real-time pregled radi pristojno i na slabijim konfiguracijama.\nNabrojane novine u paketu Premiere ne čine neki revolucionarni pomak. Istina je, međutim, da je sve manje poslova za koje treba posezati za dodatnim alatima, bilo da pripremate video za TV ili filmsku produkciju, Internet, multimedijalno ili filmsko CD/DVD izdanje. Sledeća verzija će, verujem, biti potpuno zaokružena celina kojoj ćemo posvetiti znatno više pažnje.


Mesto Samarinovac kraj Žitorađa, pre popularnosti pevačice Aleksandre Mladenović bilo je skoro pa nepoznato. Njena slava učinila je da ovo selo, u današnje vreme, svima bude poznato.\nAleksandra je poznata po tome da je ponosna na svoje poreklo, te da neretko, kada boravi u svom selu, radi na njivi i učestvuje u svim poslovima oko domaćinstva.\n- Nije me sramota da kažem da čistim svinjac, da plevim luk i berem paprike. Imamo sjajan plastenik i sve što treba da se pomogne, ja pritrčim. Nije me sramota jer bih se u suprotnom stidela mesta u kojem sam odrasla, a ja ga volim najviše na svetu. Za mene je ovo centar sveta i nijedna svetska sila ne može da me promeni. Srećna sam što sam uspela, ali imala sam cilj- rekla je pevačica za "Kurir".\nTakođe, majka "zvezde Granda" istakla je da je Aleksandra od malih nogu pokazivala interesovanje za poljoprivredne poslove.\n- Od malih nogu, kako je naučila da sadi lubenice i dinje, to je radila. Sad su već prošle, ali na njivi je provodila po nekoliko sati dnevno. Pevala je i sadila voće i povrće- rekla je Aleksandrina majka za pomenuti list.


Antologija američkog eseja : 86-7543-114-7 : Knjizara.com: Knjige\nAko se zanemare neki prilično nevažni rani pokušaji, može se reći da se američki esej pojavio srazmerno kasno, tek sredinom XIX veka. Onda je, me?utim, ušao u američku književnost na velika vrata i odmah se oglasio jasno, autoritativno, donekle čak i nametljivo. Jer iako je Amerika svoj najobilniji i najraznovrsniji doprinos esejističkoj književnosti dala tek u XX stoleću, kada se govori o američkom eseju najpre se pomišlja na dva gorostasna učitelja nacije iz prethodnog stoleća - na Ralfa Volda Emersona i Dejvida Toroa.\nNjihovi ogledi, kojima počinje ova antologija, klasična su dela američke književnosti i ostavila su dubok i trajni trag u celokupnom duhovnom životu njihovih sunarodnika. Ti ogledi nisu u tradiciji ni Montenja, utemeljivača evropskog eseja, niti su prisna ćaskanja kakve su pisali njihovi neposredni prethodnici ili savremenici u Engleskoj. Oni su izlaganja spekulativnih zaključaka, opštih istina, uzvišenih načela i produbljenih filozofskih razmišljanja, a njihov cilj je da poduče, prosvetle i utiču na čitaoca.\n2006; latinica; 23 cm; 350 str.; 86-7543-114-7;\nIzdavač: Izdavačka knjižarnica Zorana Stojanovića; 2006; latinica; 23 cm; 350 str.; 86-7543-114-7;


12:39h POGLEDAJTE DRAMATIČNE SNIMKE IZ INDONEZIJE: Vulkan Semeru izbacuje pepeo 12 kilometara u nebo! Preplašeni meštani beže VIDEO\n12:37h ČEKA NAS KOLAPS U CELOM BEOGRADU: Demonstranti najavili proteste i u više od 50 gradova u Srbiji\nSEĆATE SE DEČAKA IZ FILMA KO TO TAMO PEVA? Evo kako danas izgleda i čime 25\t200\n26 PUTA SREĐIVALA USNE KOJE SAMO ŠTO NE PUKNU Uradiće ih još jednom jer 74\t2.5k\nŠTULIĆ BIO UBEĐEN DA GA PRATI KGB! Čuveni menadžer Zurovac: Država je uvek 9\t60\nDušan Žugić 15.10.2021. 12:00h 15:02h\nUsled pogoršanja epidemiološke situacije, sve je veći broj informacija koje svakodnevno sugerišu načine za očuvanje kardiovaskularnog sistema budući da su uz pluća srce i krvni sudovi prvi na udaru virusa. Međutim, istovremeno raste i broj upozorenja stručnjaka da je najgore što možemo učiniti samopropisana terapija. Bilo da je u pitanju preventiva, lečenje ili oporavak od bolesti ne treba sumnjati da je najsigurniji put onaj koji prati savete eksperta. Zbog toga smo, na pitanja koja nas najčešće zbunjuju, odgovore potražili od prof. dr Nebojše Tasića, predsednika međunarodnih udruženja HISPA i ISVH i pomoćnika direktora Instituta za kardiovaskularne bolesti "Dedinje".\ndr. TasićintervjuMg mivela\nČEKA NAS KOLAPS U CELOM BEOGRADU: Demonstranti najavili proteste i u više od 50 gradova u Srbiji\nSEĆATE SE DEČAKA IZ FILMA KO TO TAMO PEVA? Evo kako danas izgleda i čime se bavi, a nedavno je bio u društvu našeg POZNATOG glumca 25\t200\nŠTULIĆ BIO UBEĐEN DA GA PRATI KGB! Čuveni menadžer Zurovac: Država je uvek bila iza Bijelog dugmeta, Čolu sam naučio da PRAVI PARE 9\t60


Life Ball: Svetski događaj u Beču posvećen obolelima od AIDS-a\nNaslovna VestiAustrijaLife Ball: Svetski događaj u Beču posvećen obolelima od AIDS-a\nAustrija Društvo TurizamVesti\n28. maja 2018 u 07:16\nOve godine manifestacija slavi 25 jubilej i biće u znaku "austrijske teme" i kultnog filma "The Sound of Music". Očekuju se brojni prominentni gosti iz zemlje i inostranstva.\n(c) Life Ball\n„Life Ball“, jedna od najvećih humanitarnih manifestacija na svetu posvećena obolelima od AIDS-a, ove godine će biti održan 2. juna 2018. godine u skupštini grada Beča. Ove godine manifestacija slavi 25 jubilej i biće u znaku „austrijske teme“ i kultnog filma „The Sound of Music“. Očekuju se brojni prominentni gosti iz zemlje i inostranstva.\nLife Ball – bal za život\n„Life Ball“, koji se organizuje svake godine u skupštini grada Beča, spada u najveće svetske humanitarne događaje u borbi protiv side i HIV-a. Life Ball organizuje udruženje „AIDS Life“ od 1993. godine i time podržava ne samo borbu protiv side i HIV-a, već i tabua koji prate ovu bolest.\nOd prošle godine organizacija je proširila koncept, pa pod novim podnazivom „Life+“ radi tokom cele godine na podizanju svesti o ovoj bolesti . Cilj nije samo promovisanje bala, već postizanje rezultata u borbi protiv side i HIV-a kroz reklamne kampanje, informisanje o bolesti i organizovanje radionica.\nHolivudske zvezde dolaze na “Life” bal u Beču\nUz veliku kampanju i poruku koju „Life Ball“ šalje u svet, ova manifestacija je poznata i po poznatim gostima, dekoraciji, opuštenoj atmosferi i slavljenju života. Ove godine od poznatih imena u Beč dolaze Adrian Brody, Paris Jackson, Charlize Theron, Caitlyn Jenner, Kelly Osbourne, Brad Goreski, Rufus Wainwright, Patti LaBelle, Gus Kenworthy, Kim Petras, Betty Who, Alcazar i još mnogi drugi.\nDosadašnji gosti su bili Sharon Stone, Catherine Deneuve, Eva Longoria, Ricky Martin, Elton John, bivši američki predsjednik Bill Clinton, britanska manekenka Naomi Campbell koja je poznata po humanitarnom radu u kampanjama borbe protiv ove opake bolesti, i mnogi drugi.\nCilj kampanje jeste da motiviše ljude da se testiraju i da testiranje na HIV/sidu postane uobičajeno kao poznavanje sopstvene krvne grupe. Na taj način će se sprečiti širenje bolesti.\nNovac sakupljen od ulaznica i priloga namenjen je internacionalnim projektima i projektima u Austriji, koji se bave temama HIV i AIDS.\nOva manifestacija, koja bečkoj privredi donosi velike prihode jer gosti bala u proseku potroše oko 500 evra, što je daleko više od „običnih“ balova, čiji posetioci troše u proseku nešto više od 300 evra, privukla je i brojne poznate ličnosti iz čitavog sveta.\nViše informacija na zvaničnom sajtu Life Ball-a\nReportaža: Dijaspora TV 2013 (Okto TV, TV Pink Plus – LIFE BALL 2013 Vienna\nOd 2019. u Austriji moguć pravi brak za homoseksualne parove\nHomoseksualni i heteroseksualni parovi na bečkim semaforima\nBeč je drugačiji gradska skupština humanitarna manifestacija zdravlje\n“Leto u MQ” : Letnja sezona u Museumsquartier\nNedostatak osoblja u turizmu u čitavoj Austriji\nBeč za decu: Ponude bečkih muzeja za najmlađe


Američki ministar odbrane u posjeti Moskvi\nAmerički ministar obrane Robert Gates je pozvao Rusiju da postane amerčki partner u planovima za rasporedjivanje anti-raketnog štita u Evropi. Moskva je medjutim odbila ponudu, i potvrdila još jednom da ne želi stati iza planiranog raketnog štita u Poljskoj i Republici Češkoj.\nGospodin Gates je inače poziv uputio putem unaprijed pripremljene izjave koju je dao svom ruskom kolegi Anatolyju Serdyukovu. Gospodin Serdykov je medjutim kasnije novinarima izjavio kako je američki plan ozbiljno destabilizirajući faktor za Rusiju.\nAmerički ministar obrane se kasnije sastao i sa ruskim predsjednikom Vladimirom Putinom, koji je onda o planu razgovarao s američkim predsjednikom telefonom. No, ni Kremlj ni BIjela Kuća nisu u javnost objavili detalje razgovora dvojice lidera.


EPIDEMIJA KOVIDA-19 OPET UZIMA MAHA U FRANCUSKOJ: Spisak 10 departmana u kojima virus napreduje\nIako se činilo da je ,,lek protiv korona virusa izmislio Vladimir Putin” ratujući protiv Ukrajine, međutim, nije tako. Pandemija virusa i dalje nije na stabilnom nivou iako je delovalo da je zaboravljena pa tako i da zaraze više nema dok naslovne strane svih novina zauzima sukob između Rusije i Ukrajine. Dok korišćenje vakcinacione propusnice mora biti obustavljeno 14. marta u Francuskoj, epidemija je počela da se opet pogoršava u 10 francuskih departmana. Međutim, situacija je i dalje ohrabrujuća na nacionalnom nivou, prenosi Capital.\nUticaj završetka zimskog školskog raspusta u pojedinim sredinama već je dalo efekta prenose francuski mediji. Od 26. februara do 4. marta, epidemija je označila oporavak u 10 francuskih departmana. Stopa incidencije za ove teritorije, odnosno broj novih pozitivnih slučajeva Kovida-19 na 100.000 stanovnika, tako je ponovo počela da raste u odnosu na prethodnu nedelju. U francuskoj prekomorskoj teritoriji Mayotte se kontaminacija najbrže ubrzala, sa porastom od 44%… čak i ako broj slučajeva ostane marginalan, krećući se sa 9,7 na 100.000 stanovnika tokom nedelje od 19. marta do 25. marta do 12, 7. tokom nedelje od 26. februara do 4. marta.\nS druge strane, situacija je i dalje zabrinjavajuća na Martiniku, gde se stopa incidencije kreće sa 946,9 na 1.252,7, čime se povećava za 24%. U kontinentalnoj Francuskoj broj slučajeva na 100.000 stanovnika u Côtes-d’Armor raste na 840,8, u poređenju sa 731,5 prethodne nedelje, što je povećanje od 13%. U Ille-et-Vilaine povećanje iznosi 6%, uz povećanje stope incidencije sa 652,8 na 695,3. Takođe, nastavak epidemije je manje održiv, ali prisutan u departmanima Manche, Calvados, Sarthe, pa čak i Indre-et-Loire. Treba napomenuti da su svi ovi departmani prva završila zimski raspust, a školarci su se vratili na nastavu 21. februara.\nTagovi: 10 departmana - Francuska - korona virus - pogoršava se situacija - ukidanje vakcinacione propusnice


06.01.2020. 15:55h 06.01.2020. 15:55h\n"Mislim da bi bogati trebalo da plate više nego što to trenutno čine, a to uključuje i Melindu i mene", napisao je na svom blogu Gejts, preneo je portal Klix.ba.\nOn je ukazao na sve veći jaz između prihoda onih na vrhu i dnu u Sjedinjenim Državama, tvrdeći da sistem nije pravedan i da ne bi trebalo da postoji nijedan razlog koji favorizuje bogatstvo nad radom kao što je to danas. Kao rešenje problema, Gejts predlaže da američka vlada poveća poreze najbogatijima.\nNjegovi komentari dolaze nakon što je demokratska kandidatkinja i senatorka Elizabet Voren počela javno da kritikuje bogate i traži uvođenje poreske stope od šest posto na bogatstvo onih najbogatijih. Gejts se u novembru pridružio skepticizmu ostalih milijardera prema tom predlogu, ali se složio da je nejednakost goruće pitanje.\nBil Gejtsporezplaćanje porezapovećanje poreza


Jelena Tomašević Bosiljčić Biografija - Biografija.org\nJelena Tomašević. Foto: Dmzj. CC0.\nJelena Tomašević Bosiljčić je srpska pop pevačica. Važi za jedan od najboljih vokala na našoj estradnoj sceni. Rođena je 1. novembra 1983. godine u Negotinu. Živi u Beogradu. Udata je sa poznatog srpskog glumca Ivana Bosiljičića.\nSa roditeljima i dve godine starijim bratom Darkom se preselila u Kragujevac gde je završila osnovnu školu i Prvu kragujevačku gimnaziju, društveno-jezički smer. 2002. godine je upisala engleski jezik i književnost na Filološkom fakultetu, ali još uvek nije diplomirala.\nOd sedme godine se bavi muzikom. Sa osam godina je pobedila na dečijem muzičkom festivalu „Šarenijada“, a sa jedanaest na „Jugoslovenskom dečijem festivalu“. Igrala je i pevala u KUD-u „Abrašević“. 1996. godine je proglašena za najboljeg vokalnog solistu i na koncertima je izvodila tradicionalnu srpsku muziku.\nSa trinaest godina je pobedila na Republičkom takmičenju folklornih ansambala Srbije. Takođe je u muzičkom kvizu „3K Dur“ osvojila prvo mesto. Pevala je prateće vokale Vladu Georgievu, sarađivala je sa Borom Dugićem, Željkom Joksimovićem, Kornelijem Kovačem, Zdravkom Čolićem i mnogim drugim kolegama.\n2002. godine je učestvovala na festivalu u Zrenjaninu i izvela je numeru „Ovo nije ljubav“.\nGledate li #pinkovezvezdice? 🙋 Kombinezon: @guess @fashionandfriendssrbija #fashioncompany Make up: @laziclaza, hair: @aleksandargligorievski_hair #jelenatomasevic\nA photo posted by Jelena Tomasevic Bosiljcic (@jelenatomasevic_official) on Oct 7, 2016 at 1:03pm PDT\n2003. godine je na Budvanskom festivalu promovisala pesmu „Rano da veruješ“. Na prestižnom Slavjanskom bazaru u Belorusiji je osvojila drugo mesto. Gostovala je na albumu grupe Biber na kome je izvela četiri kompozicije.\n2004. godine je učestvovala na Evropesmi sa numerom „Kad ne bude tvoje ljubavi“.\n2005. godine je nastupala na Beoviziji sa pesmom „Jutro“ i bila je prva. Međutim, na Evropjesmi, takmičenju na kome se birao predstavnik nekadašnje Srbije i Crne Gore za Pesmu Evrovizije, je osvojila drugo mesto jer joj crnogorski članovi žirija nisu dali ni jedan bod. Iste godine se preselila u Beograd. Sarađivala je sa režiserom Zdravkom Šotrom i u njegovom filmu „Ivkova slava“ je otpevala nekoliko numera. Pevala je na otvaranju Evropskog prvenstva u košarci koje je održano u Beogradu. Takođe je gostovala na albumu Željka Joksimovića.\n2007. godine je napisala tekst za pesmu „Gotova stvar“ koju je otpevala crnogorska pevačica Milena Vučić.\n2008. godine se ponovo pojavila na Beoviziji i izvela je numeru „Oro“ koja joj je donela pobedu. Pesmu su radili Željko Joksimović i Dejan Ivanović. U maju je predstavljala Srbiju na Evrosongu koji je održan u Beogradu i osvojila je šesto mesto. Snimila je prvi album pod nazivom „Panta rei“ za produkcijsku kuću Minakord. On je ubrzo postao najslušaniji i najprodavaniji album u regionu. Jelena je napisala većinu tekstova. Na njemu su se kao bonus pesme, našle portugalska, španska i grčka verzija numere „Oro“.\nU februaru 2010. godine je svojim koncertom otvorila 41. Praznik Mimoze u Herceg-Novom. Na albumu u čast preminulog pevača Tošeta Proeskog je otpevala pesmu „Još uvek sanjam da smo zajedno“.\n2011. godine je trebala da ima koncerte u Kanadi i SAD-u, ali je nastupila samo u Torontu zbog problema sa vizom.\n2012. godine je u šou programu „Ja imam talenat“ promovisala numeru „Melanholija“.\nU junu 2013. godine je izbacila singl „Vertigo“ koji je napisala i komponovala njena koleginica i prijateljica Emina Jahović. U Barseloni je snimila spot za pesmu „Radio svira za nas“ koji je objavila krajem godine.\n2014. godine je postala jedan od članova žirija muzičkog takmičenja „Pinkove zvezdice“.\n2015. godine je izašao Jelenin drugi album. Na njemu se posebno izdvojila pesma „Ime moje“ koja je, sa 7.218.522 pregleda (06.01.2017), njena najslušanija stvar na you tube-u. Jelena i njen suprug su bili specijalni gosti treće Tesline memorijalne konferencije koja je održana u hotelu „Njujorker“.\nU oktobru 2016. godine je održala prvi veliki solistički koncert u beogradskom Sava centru.\nUručena joj je nagrada „Zlatna značka grada Beograda za doprinos srpskoj kulturi“. Imala je veliki broj koncerata sa novosadskim Big bendom i bila je deo mjuzikla Ivane Žigon, „Beli ždralovi“, koji je izveden u Minsku i u Beogradu.\nU privatnom životu je 28. avgusta 2011. godine se udala za glumca Ivana Bosiljčića. 24. januara 2012. godine su dobili ćerku Ninu.\nOznake: beogradbiografijaevrovizijaivan bosiljčićjelena tomaševićnegotinpevačicapopsrbija\nKratke informacije o: Jelena Tomašević Bosiljčić\nDatum rođenja: 1. novembar 1983.\nSuprug: Ivan Bosiljčić\nGoogle Plus: Jelena @ Google Plus\nWeb stranica: Jelenin web sajt


Šojgu traži od SAD koordinate umerene opozicije sa „umerenim“ naoružanjem - 28.07.2016, Sputnik Srbija\nŠojgu traži od SAD koordinate umerene opozicije sa „umerenim“ naoružanjem\nMinistar odbrane Rusije Sergej Šojgu pozvao je američke kolege da podele sa Rusijom informacije o mestu boravka i obliku jedinica tzv. umerene opozicije u... 28.07.2016, Sputnik Srbija\n”ako neće mirnim putom, završiće pod kaputom”\nrusija, vesti, svet, sirija, sergej šojgu\n18:29 28.07.2016 (Osveženo: 18:32 28.07.2016)\n© Sputnik / Sergej Gunjejev / Uđi u foto-galerijuSergej Šojgu\nMinistar odbrane Rusije Sergej Šojgu pozvao je američke kolege da podele sa Rusijom informacije o mestu boravka i obliku jedinica tzv. umerene opozicije u Siriji.\nPočinje velika humanitarna operacija u Alepu (video)\n28 Jul 2016, 10:42\nRuski ministar odbrane je saopštio da je u rejonu Alepa predloženo stvaranje tri humanitarna koridora za civile i militante koji se predaju i jedan za militante sa oružjem.\n„Želim da naglasim da smo na ovaj korak prinuđeni isključivo zbog osiguranja bezbednosti stanovnika Alepa. Nadamo se da ćemo dobiti od naših američkih kolega koordinate područja, gde se nalaze jedinice Sirije i oblik odreda opozicije, koje naoružanje i tehniku koriste, koliko odredi treba da imaju tenkova, oklopnih vozila, artiljerijskog oružja, automata i drugog ’umerenog‘ naoružanja“, rekao je Šojgu.\nTrase izlaska iz grada će biti unete na kartu, stanovništvu će biti poslate preko SMS-a, a biće objavljene i na internetu, dok će se translacija voditi i preko zvučnika u Alepu. Oni koje militanti budu blokirali dobiće pomoć sa neba. Avijacija će baciti na grad „humanitarni teret“ — proizvode, medikamente, vodu. Biće preduzete mere kako te potrepštine ne bi pale u ruke militanata.\nPeskov naglasio humanitarni karakter akcija ruske vojske u Alepu\nRuska vojska u Alepu priprema humanitarnu operaciju, a ne napad na taj grad, rekao je pres-sekretar predsednika Rusije.\n„To je priprema humanitarne operacije; nema nikakve sumnje u to. Ruski vojni kontingent na licu mesta pruža efikasnu i realnu humanitarnu pomoć. Nalazeći se tamo, prirodno, on dobija više informacija za efikasnije, punije pružanje te pomoći koja je toliko potrebna stanovništvu u nevolji“, naglasio je Peskov.\nOn je dodao da se operacija izvodi na zahtev predsednika Rusije i na njegovu inicijativu.\n28 Jul 2016, 19:581


Naslovnica DRUŠTVO Djed htio ubiti babu jer ga je prevarila u mladosti\nDobrivoje M. (88) iz beogradskog prigradskog naselja Kaluđerica uhapšen je zbog sumnje da je namjeravao da ubije suprugu Dragoslavu M. pa sebe, jer mu je žena priznala da ga je prevarila u mladosti.\nPolicija je, piše „Telegraf“, u posljednjem trenutku uspjela da odgovori starca da izvrši samoubistvo, nakon što ih je vidio na vratima svoje kuće! Prema riječima izvora iz istrage, slučaj je otkriven kada je Dobrivojeva snaha Slavica M. prijavila da njen svekar hoće da se ubije.\nPolicajci su odmah izašli na lice mjesta. U prizemlju porodične kuće zatekli su povrijeđenog starca s nožem u rukama. Kada je vidio službenike, bacio je oružje. Krvario je, imao je posjekotine po stomaku i grudima.\n– On je izjavio da mu je žena priznala da je bila nevjerna kad su bili mladi. Starac se zbog toga mnogo potresao, nije mogao da podnese činjenicu da je njegova supruga, s kojom decenijama dijeli i dobro i zlo, legla u krevet s drugim muškarcem. Bio je toliko van sebe da je zgrabio nož – priča izvor.\nTada je nasrnuo na Dragoslavu, ali je samo pukom srećom nije povrijedio. Mlatio je nožem, prijetio supruzi i pokušao da je izbode. Ona je otrčala iz kuće, a on je tada počeo sebe da ubada po tijelu.\nPrethodni članakBili smo zajedno u inkubatoru, a sada ćemo se vjenčati\nSljedeći članakSpasa nam nema, propasti nećemo: Ovako se preživljava iz dana u dan i na kredit


Gajanin ponovo izabran za rektora Univerziteta u Banjaluci - mojKontakt portal - Radio Televizija Kontakt\nDosadašnji rektor Univerziteta u Banjaluci Radoslav Gajanin ponovo je danas izabran na ovu funkciju.\nOn je izrazio zadovoljstvo što mu je produženjem mandata Senat ukazao povjerenje da nastavi da vodi ovu visokoškolsku ustanovu.\nPred nama su novi izazovi, prije svega da unapređujemo nastavni proces na Univerzitetu, da inoviramo, licenciramo i relicenciramo studijske programe, te da prilagođavamo izlazne kompetencije studenta potrebama tržišta – rekao je Gajanin novinarima.\nKao rektor sam siguran da ćemo to i ostvariti, imajući u vidu kompetencije rukovodilaca, odnosno dekana i direktora instituta, koji su aktivni, agilni i spremni da odgovore svim izazovima koji nas čekaju – rekao je Gajanin.


U Sarajevu danas vrvilo kao u košnici: Jesu li građani zaboravili na koronavirus?\nPriča o pandemiji koronavirusa i opasnostima koje nosi sa sobom ispuhala je kao balon, nakon što su u 24 sata ljudi bili izloženi oprečnim informacijama.\nDanas do 13 sati populacija starija od 65 godina konačno ima pravo na kretanje, ali, ruku na srce, lijepo vrijeme izmamilo je i ostale starosne kategorije na ulice prijestonice. Kupuje se, pije se kafa na uličnim klupama, druži se ili se samo šeta…\nPriča o pandemiji koronavirusa i opasnostima koje nosi sa sobom ispuhala je kao balon, nakon što su u 24 sata ljudi bili izloženi oprečnim informacijama. Nakon poruka da ulazimo u kritičnu fazu, da budemo oprezni, da ostanemo u kući, za nekoliko sati desio se “happy end” – ukinut je policijski sat, radno vrijeme trgovina vraćeno je na staro, djeca su dobila priliku da izađu na ulice… Čuda se događaju, pomislili su mnogi – piše Avaz.ba.


J. Pešić | 28. feb 2017.\nSuđenje je odloženo jer Viši sud u Beogradu podnesak trećetuženog novinara Predraga Ćurčije nije dostavio advokatima tužioca i ostalih tuženih – Radio-televizije Vojvodine i glavne i odgovorne urednice Televizije Novi Sad Marjane Jović.\nAdvokat Predraga Ćurčije objasnio je da je podnesak Višem sudu poslat 13. februara, a kao dokaz predao je sudu potvrdu o prijemu pošiljke.\nSudija Irena Garčević rekla je da se na podnesku nije nalazio štambilj suda, pa je dala naredbu da se on ne dostavlja advokatima u Novom Sadu.\nAdvokati tužioca i prvo i drugotuženih, RTV-a i Marjane Jović, tražili su dodatni rok kako bi se upoznali sa sadržajem podneska koji su dobili danas.\nVlasnik firme SCOM iz Feketića od novinara Radio-televizije Vojvodina Predraga Ćurčije, urednice i RTV-a za povredu ugleda i duševni bol traži obeštećene od čak 10 miliona dinara.\nU tužbi je, između ostalog, navedeno da je u prilogu emitovanom 14. jula u Vojvođanskom dnevniku u kom se govorilo o stanarima objekata bivše Prve uprave u Gakovu u vlasništvu Vrbaškog koji su danima bili bez struje, Ćurčija rekao:\n„Gospodinu Vrbaškom, vlasniku firme SCOM iz Feketića, novom vlasniku ovih stanova, ostavili smo poruku u Trećoj upravi u Gakovu da odgovori na pitanja šta će biti sa stanarima u ovom naselju, međutim, do danas nam se nije javio. On je, inače, poznat po tome što je u ataru Gakova njegova firma uzurpirala više od 2.500 hektara državnih oranica. Odgovor i dalje čekamo.“\nVrbaški smatra da je ovom izjavom označen kao kriminalac, što „šteti njegovom ugledu i pričinjava duševnu bol“ i ima „negativan uticaj na poslovnu delatnost privrednih društava kojih je vlasnik ili suvlasnik“.\nU odgovoru na tužbu Ćurčija je naveo da izjave u prilogu nisu njegovi proizvoljni navodi dati bez prethodne provere primerene okolnostima i da tužilac koristi sud kao sredstvo odmazde kojim pokušava da ekonomski iscrpi tužene koji istražuju teme za koje javnost ima interes da bude obaveštena.\n← NUNS: Žalićemo se Evropskoj federaciji novinara na Vučića\nPoverenica: Bora Đorđević u kolumnama diskriminisao LGBT osobe →